КХШнинг 20 йиллиги баҳонасида Москва вассалларининг Кремлда бўладиган йиғилиши ва Абдураҳим Пўлатнинг хотиралари - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n16:08 - КХШнинг 20 йиллиги баҳонасида Москва вассалларининг Кремлда бўладиган йиғилиши ва Абдураҳим Пўлатнинг хотиралари\nМаълумки, 1992 йил 15 майда Тошкентда ўтказилган Мустақил Давлатлар Ҳамдўстлиги (МДҲ) раҳбарлари йиғилишида (у пайтда бизда “саммит” сўзи ишлатилмасди) Ислом Каримнинг таклифи билан кун тартибига Коллектив Хавфсизлик Шартномаси (КХШ) имзолаш масаласи киритилди ва шундай Шартнома имзоланди. 10 йилда кейин КХШ асосида КХШТ (Коллектив Хавсизлик Шартномаси Ташкилоти) тузилган. КХШ Ўзбекистоннинг таклифи билан тузилган бўлса ҳам, Ўзбекистон у ерда ҳеч қачон cезиларли роль ўйнамаган, ташкилот Москванинг қўлидаги қуролга айланган. Ислом Карим ўзининг тахтини мухолифатдан қўриш учун бу ташкилот воситасида Москванинг ёрдамини олишни ўйлаган, холос.\nКХШнинг 20 йиллик юбилейи баҳонасида Россиянинг ҳақиқий хўжайини ва янги президенти Владимир Путин ўз вассалларини, яъни КХШТга кирувчи давлат раҳбарларини 15 майда ўз ҳузурига чақирибди.\nРоссия президенти матбуот хизматига асосланиб тарқатилган хабарларда Москвадаги йиғилишга қуйидагиларнинг қатнашиши айтилади: Арменистон президенти Серж Саргсян, Беларусия - Александр Лукашенко, Қозоғистон - Нурсултон Назарбоев, Қирғизистон - Алмазбек Атамбаев, Россия - Владимир Путин, Тoжикистон - Имомали Раҳмон, Ўзбекистон - Ислoм Каримов.\nЎша куни МДҲ давлатлари раҳбарларининг норасмий йиғилиши ҳам бўлар эмиш. КХШТга кирмайдиган Украина, Озорбайжон ва Молдова президентлари унга келиш-келмаслиги айтилмайди.\n1992 йил 15 май куни яхши эсимда қолган, дейди “Бирлик” лидери Абдураҳим Пўлат. Ўша куни Тошкентга қозоқ мухолифатчилари ҳам келишган ва ўзбек мухолифатчилари билан биргаликда Қозоғистон ва Ўзбекистонда демократик жараёнлага йўл бериш ҳамда Россия Президенти Борис Ельцин билан учрашиш талаби билан пикет ўтказиш таклифини беришганди.\n“Бирлик” рўйхатдан ўтган ташкилот бўлса ҳам, унга офис берилмагани учун, меҳмонлар “Эрк” партиясининг офисига келишибди. Ўзбекистон мухолифатини бирлаштирувчи Демократик Форум тузиш масаласида бир ҳафта олдин ҳам биз билан учрашишдан қочиб юрган “Эрк”нинг раиси Салой Мадамин меҳмонлар олдида ҳукуматнинг қўғирчоғи эканлиги фош бўлиб қолишидан қўрқиб бўлса керак, биргаликда пикет ўтказишга рози бўлибди ва ҳатто ўртадаги одамлар воситасида мени партиясининг офисига келишга таклиф қилибди. У пайтда мен ҳам ҳамма каби "гина-гудратни унутиш" фикрлари билан яшаганим учун дарҳол таклифни қабул қилдим.\nПикет олдиндан тайёрланмаган, аммо мен ўз тажрибамдан билардимки, бир неча соат ичида бир неча юз кишилик пикет уюштиришга ҳар доим кучим етади.\nХуллас, ўша куни эрталаб Високовольтний массивидаги уйимдан чиқиб, бир “Волга” автомобилини тўхтатдим ва мени шаҳар марказига олиб бориш хусусида келишдим. Автомобилнинг шофери армани йигит экани ҳам эсимда. Пушкин майдонидан ўтаётганимизда бир нечта енгил автомобиль бизнинг “Волга”ни ўраб олиб, четга сиқиштирди ва тўхтатди. Армани йигитнинг эси чиқиб кетганини айтиб ўтиришнинг ҳам кераги йўқ, аммо мен дарҳол ҳамма нарсани тушундим. Чунки, бунақа ҳоллар жуда кўп марта мен билан бўлган. Бизни милиция ушлаётган эди.\nТўхташимиз биланоқ, бизни ўраб олган автомобиллардан чиққан оддий кийимдаги милиционерлар олдимизга келиб, биз минган автомобиль ўғирлангани ҳақида хабар олингани, ҳозир автомобиль милицияга олиб борилиши кераклигини айтишди. Мен йўловчи эканлигимни айтиб, кетишга рухсат сўрадим. Табиий, йўқ дейишди, бироз кулимсираб. Чунки, мақсадалари мени ушлаш эди.\nБизни ўз автомобилларига ўтказиб, “Волга”ни ҳам ўзлари ҳайдаб, ҳозирги Мирзо Улуғбек туман ички ишлар бошқармасининг биносига олиб келишди. Армани бола йўл бўйи милиционерларга ҳужжат кўрсатиб, автомобиль ўзиники эканлигини, қайсидир қариндоши КГБда ишлашини айтишга интилар, аммо ҳеч ким уни эшитмасди ҳам.\nМиршабхонага келишимиз билан бизни ажратишди, у арманини бошқа кўрмадим, ўйлайманки, уни дарҳол қўйиб юборишган. Мени миршабхона раҳбари ўринбосарининг кабинетига олиб киришди ва у ўринбосар менга очиқча айтди: “Сизни кечгача шу ерда ушлаб ўтиришим керак ва ушлаб ўтираман.”\nШундай қилишди ҳам. Кечқурун қўйиб юборишганда ҳамма иш битган эди. МДҲ раҳбарларининг бир неча соатлик йиғилиши тушдан кейин ўтказилган ва тамом бўлган. “Эрк”офисида тўпланганлар мени кутишган, келавермаганимдан кейин ҳамма ёққа телефон қилиб топишолмаган ва йўқлигим учун пикет ҳам ўтказишолмаган.\nҲа, минг афсуски, ўша пайтда мухолифат фаолиятининг бош ташкилотчиси ва мотори бир киши эди. Режим раҳбарлари буни жуда яхши билашарди ва аввал қўрқишса ҳам, ниҳоят, мени йўқ қилишга қарор қилишди. 29 июнда менинг бошимни ёриб, 2 июлга режалаштирилган "Бирлик" ва "Эрк"нинг биргаликдаги биринчи митингини қолдиришга, мени бир неча ойга фаолиятдан четлаштиришга эришишди ва мухолифатни ўша босқичда бутунлай битиришди.


Францияда яшаётган ўзбекистонлик сиёсатшунос Камолиддин Раббимов Ўзбекистоннинг биринчи ва амалдаги президентларининг ислом динига муносабатини таҳлил қилган. У президент Мирзиёев жамиятнинг диний эҳтиёжларини ҳис қилаётгани, уларни қондириш учун давлат сиёсати даражасида имконият излаётганини таъкидлаб ўтган.\n«Тошкентда қурилаётган «Ислом цивилизацияси Маркази» ҳақидаги репортажни кўрдим. Президент Мирзиёев бу марказга кўп марта келиб, ўз фикрларини билдириб, қарашларини такрорлаб келяпти. Ислом ва мусулмонлар борасида Мирзиёев Каримовдан кескин фарқ қилади. Каримов жамиятнинг диндорлик даражаси билан курашиб келди, исломни қолоқлик ва ҳокимиятга қаршилик кўрсатиш мафкураси сифатида қабул қилди.\nМирзиёев эса ислом динини жамиятни руҳлантириш, жипслаштириш, эркинлаштириш учун восита сифатида кўряпти. Асосийси, ислом ўзлиги ва анъанавийлигидан ҳайиқмайди. Фақат, диннинг жамият тараққиётига тўсқин бўладиган талқинига рози бўлмайди. Бу маънода, Мирзиёев ислом ва мусулмонлар билан курашишга мойил эмас, балки барча эркин ва тараққиётга мойил бўлган мусулмон давлатларидаги каби, радикал талқинларга қарши», деб ёзади сиёсатшуноc ўзининг Facebook’даги саҳифасида.\nРаббимов Ўзбекистоннинг биринчи президентидан фарқли ўлароқ Мирзиёев мақсади – назорат қилиш ва бостириш эмас, ҳақиқий исломий маърифат, илм ва ўзликни парваришлаш ҳисобланишини қайд этиб ўтган.\n«Каримовнинг дунёқараши атеистик СССРда шаклланган эди. Мирзиёевнинг қарашлари эса, кўпроқ «перестройка» ва «каримовча» зиддиятлар даврида шаклланди. Асосийси, президент Мирзиёев жамиятнинг диний эҳтиёжларини ҳис қиляпти, уларни қондириш учун давлат сиёсати даражасида имконият излаяпти. Яқинда қиз-жувонлар ўқув даргоҳларида ўраниб юришини ҳимоя қилувчи шахсни [Абдуқодир Тошқулов назарда тутилмоқда – таҳр.] Олий таълим вазири сифатида тайинлаши ҳам бу сиёсатнинг унсурларидан бири ҳисобланади.\nПрезидент Мирзиёевнинг қарашларига кўра, баҳайбат қурилаётган Ислом цивилизацияси маркази бутун Марказий Осиёдаги шу йўсиндаги ягона муассаса бўлиши керак. Ўзбекистоннинг ислом цивилизациясига дахлдорлигини урғуловчи, жамиятга ислом маданияти ва маърифатини тарқатувчи, истиқболда бу борада стратегик ғоялар, лойиҳалар, ёндашувлар ишлаб чиқиш учун ҳам асосий майдонча бўлиши назарда тутилади.\nКаримов ҳам «Тошкент Ислом университети»га асос солганди, Путинни олиб бориб, динни назорат қилиш технологияси билан мақтанган эди. Лекин Мирзиёевнинг мақсади – назорат қилиш ва бостириш эмас, ҳақиқий исломий маърифат, илм ва ўзликни парваришлаш эканлиги кўриниб турибди», дейди у.\nИслом Каримов ўзбек тили ва адабиёти университетини нега очганди? —Шуҳрат Сирожиддинов хотираси


Пойтахтимизда жойлашган “Мезон” анжуманлар саройида “Судья ва суд ходимлари ўртасида коррупция ҳолатларининг олдини олиш” мавзусида кенгайтирилган йиғилиш бўлиб ўтди.\nУнда Судьялар олий кенгаши вакиллари, жиноят, фуқаролик, иқтисодий ва маъмурий ишлар бўйича Тошкент вилоят судлари раислари, вилоятга қарашли туман, шаҳар, туманлараро судлари раислари, судьялар ва суд ходимлари иштирок этди.\nТадбирни жиноят ишлари бўйича Тошкент вилоят судининг раиси Д. Таджибаев очар экан, коррупцияга қарши кураш бугуннинг долзарб вазифасига айланганини, бу борада кескин чоралар кўрилаётганини таъкидлади.\nУчрашувда Судьялар олий кенгаши аъзоси Ш.Абдуқодиров сўз олиб, ўз қасамёдини бузиб, порахўрлик холатларига йўл қўйган судьялар ҳам афсуски учраётганини, бундай ҳолатларнинг олдини олиш учун судья фақат қонун асосида иш олиб бориши лозимлигини эслатиб ўтди.\nТадбирда Судьялар олий кенгашининг буюртмасига асосан суратга олинган “Тавба-тазарру” видеофильми намойиш этилди.\nФильм ҳақида иштирокчилар ўзларининг фикр-мулоҳазаларини билдирди. Хусусан, вилоят маъмурий судининг судьяси И. Маманов судья ва суд ходими ўзига юклатилган вазифани сидқидилдан ҳалол ва виждонан бажариши, ўз нафсини жиловлаши, қонун ва фақат қонун асосида ишлаши кераклигини уқтирди.


19 январ 2022, Тошкент вақти: 16:02\nТошкент шаҳар ҳокими Раҳмонбек Усмонов, 7 августда шаҳар маҳаллалари раҳбарлари билан уч соат давомида селектр йиғини ўтказиб, тўйларни ихчамлаштириш бўйича қатъий тартиб жорий этилганини билдирди. Мазкур йиғин президент Мирзиёев ижодкорлар билан учрашувда Тошкентдаги тўйларни танқид қилганидан тўрт кун ўтиб ўтказилди. Шавкат Мирзиёев мажлисда қатнашган Тошкент шаҳар ҳокими ва Ёшлар иттифоқи раҳбарига тўйларни ихчамлаштириш бўйича топшириқлар берганди.\nГул отишу пул сочиш\nСелектр йиғини иштирокчиларининг Озодликка маълум қилишича, эндиликда Тошкент шаҳрида тўй-ҳашам, тантана, маросим ва бошқа оилавий тадбирларга таклиф этилганлар сони 300 кишидан ортмаслиги шарт.\nБундан буён яна Тошкентдаги тўйларда келин-куёвнинг вальс тушиши, пул сочишу гул отиш ҳамда торт кесиш тақиқланади.\nБу, баъзи фуқаролар йиғинларига тарқатилган тартибномада таъриф берилишича, "миллийликка зид келадиган одатлардир".\nУнга мувофиқ, эндиликда никоҳ тўйлари, унаштириш, оқўрар ва фотиҳа маросимлари бирлаштирилади.\n- енгил машиналар сонини чеклаш (фақат келин-куёвга);\n- аудио соз-овозларни пасайтириш;\n- миллий қўшиқларни кўпайтириш;\n- келин саломни никоҳ тўйи вақтида тўйхонанинг ўзида ўтказиш ва турли совғалар беришни йўқ қилиш.\nТошкентнинг Мирзо Улуғбек туманидаги маҳалла йиғинлари раисларидан бири тўй ва азага боғлиқ маъракалар ҳақида маҳалла фуқаролар йиғини хабардор қилиниши шарт этиб қўйилганини билдирди.\nЭндиликда ўзбек тўйларида дабдабага йўл қўйиш тақиқланади\nНикоҳни фақат лицензияли имом ўқийди\nЎтказиладиган тадбирларда диний мавзудаги маъруза кўзда тутилган бўлса, фақат дин соҳаси вакили, имом-хатиб томонидан маъруза қилиниши шарт қилиб белгиланди.\n- Янги тартибга мувофиқ, ФҲДЁ идоралари томонидан никоҳланувчи ёшлар ариза топшириш вақтида яшаш жойларидан, маҳаллалардан маълумотнома олиш талаб қилинади. Никоҳ фақат рўйхатдан ўтган имом-хатиб томонидан ўқилиши керак, - деди маҳалла раисларидан бири.\nЭндиликда никоҳ тўйларида хонадонлардан одоб-аҳлоқ қоидаларига, саҳна маданиятига ва ташқи кўриниш маданиятига қатъий риоя этилиши ҳам талаб қилинган.\nКелин сепига келинлик одоби ҳақидаги китоблар\nЯнги тартибда келинларга қимматбаҳо чет эл мебеллари, гиламлар ва бошқа жиҳозларнинг бўлғуси қайноналар томонидан талаб қилишига чек қўйилган.\nКелин сепига энди бу каби қимматбаҳо буюмлар эмас китоблар берилади\nШунингдек, сепга келинлик одоби, куёвнинг оилавий ўрни ҳақидаги адабиётлардан қўшиш сўралган.\nҚиз томони берадиган ошни фақат яқин қариндошлар (50-100 кишидан оширмаслик) ўртасида ўтказиш талаб қилинади.\nЧаллар ва ақиқа бекор қилинди\nЯнги тартибга мувофиқ, қовурдоқ, чаллар ва қуда чақириш маросимлари бекор қилинган.\nМучал тўйи ва ақиқа маросимини ўтказмаслик сўралган.\nОзодлик гаплашган тўйхона ва салонлар эгалари ҳамда безатувчилар янги тартиб ҳақида ҳокимият вакиллари уларни огоҳлантиришганини билдирдилар.\nЎзбекистонда тўйларни ихчамлаштириш ҳаракати собиқ президент Ислом Каримов даврида бошланганди.\n2012 йилнинг апрел ойида Тошкент шаҳар Халқ депутатлари кенгаши "Тўй-ҳашамлар, оилавий тантаналар, маърака ва маросимлар, марҳумлар хотираларига бағишланган тадбирлар ўтказилишини тартибга солиш тўғрисида" қарор қабул қилган эди.\nБироқ кутилган самарага эришилмади.\nТўйлардаги исроф ва дабдабага энди президент Шавкат Мирзиёев қарши курашмоқчи.


Япониянинг давлат қарзи 10 трлн доллардан ошиб кетди\n07:40 / 12.05.2019\nЯпониянинг давлат қарзи 2018 молиявий йил (2019 йил 31 март куни тугаган) ҳолатига кўра 1103,4 трлн иенни (10 трлн доллардан кўпроқ) ташкил этди. Бу ҳақда Япония молия вазирлигининг хабарида айтилган.\nЯпония давлат қарзи мамлакатнинг бутун тарихидаги энг юқори қийматга етган. Бу қиймат бир йил ичида 141 млрд долларга кўпайган.\nЯпониянинг давлат қарзи мамлакат ялпи ички маҳсулотидан 2 мартадан кўпроқни ташкил қилади. Бу “Катта еттилик” гуруҳига кирувчи давлатлар (Япония, Буюк Британия, Германия, Италия, Канада, АҚШ ва Франция) орасида энг ёмон кўрсаткичдир.\nДавлат қарзи кўпайишига асосий сабаб аҳолининг кексайиши билан боғлиқ ижтимоий эҳтиёжларга бюджет ажратмалари ошиши ҳисобланади. Айни вақтда Японияда 65 ёшдан катта кишилар аҳолининг 28 фоизини ташкил қилади.\nЯпонияда янги императорнинг тахтга ўтириши учун 147 млн доллар сарфланди\n09:50 / 21.10.2019\nТанзила Норбоеванинг Японияга ташрифи ҳақида расмий маълумот берилди


Башар Асад Сурия нима учун курдларга ёрдам бераётганини тушинтирди - 22.10.2019, Sputnik Ўзбекистон\nСурия президенти айтишига қараганда, Идлиб учун бўлаётган жанглар – бу Сурия ҳудудида тинчлик ўрнатиш ва террорчиликка барҳам беришнинг калитидир. 22.10.2019, Sputnik Ўзбекистон\n17:10 22.10.2019 (янгиланди: 18:17 22.10.2019)\nСурия президенти айтишига қараганда, Идлиб учун бўлаётган жанглар – бу Сурия ҳудудида тинчлик ўрнатиш ва террорчиликка барҳам беришнинг калитидир.\nТОШКЕНТ, 22 окт — Sputnik. Сурия президенти Башар Асад Идлибда ҳарбийлар билан учрашди ва нима сабабдан Сурия курдларга ёрдам беришга қарор қилганини тушинтириб берди.\nСурия президенти айтишига қараганда, Сурия ҳукумати ушбу қарорни Туркия мамлакат шимолига қўшинларини киритишни бошлаган кунидаёқ қабул қилган. Сурия ҳукуматининг ўзи мамлакат шимолидаги Туркияга қарши курашаётган барча куч вакиллари билан боғланиб уларни қўллаб-қувватлашга тайёр эканини билдиришган.\n“Бу нафақат сиёсий қарор, балким конституциявий ва ватанпарварлик мажбурияти. Биз шундай қилмаганимизда, ушбу ерда яшашга лойиқ бўлмасдик”, - деди Асад.\nСурия президенти айтишига қараганда, Идлиб учун бўлаётган жанглар – бу Сурия ҳудудида тинчлик ўрнатиш ва террорчиликка барҳам беришнинг калитидир. Асад Суриянинг барча ҳудудлари бир хил даражада муҳим аҳамиятга эга эканини, лекин ҳарбий зарурат туфайли айрим ҳудудларга каттароқ аҳамият берилаётганини хабар қилди ва Туркияни босқинчи деб атади.\nЭслатиб ўтамиз, 9 октябр куни Туркия президенти Тоййиб Эрдўғон Сурия шимолида “Тинчлик булоғи” номли ҳарбий операцияни бошлаган эди.\nТуркиянинг ушбу ҳаракатини дунёдаги кўплаб мамлакатлар қоралаб чиқишди. Россия ушбу борада Туркия Сурия ҳукумати билан музокаралар олиб бориши керак деб ҳисоблайди.


Ўзбекистонда янги корхонанинг газ ҳисоблагичларини тендерсиз ўрнатишмоқчи. Корхона кимники?\nЎзбекистон 14:00 / 13.01.2020 40929\nИқтисодиёт ва саноат вазирлиги табиий газни назорат қилиш ва ҳисобини юритишнинг автоматлаштирилган тизимини жорий қилиш бўйича қўшимча чора-тадбирлар тўғрисидаги қарор лойиҳасини жамоатчилик муҳокамаси учун эълон қилди.\nЛойиҳада айтилишича, «Навоий» эркин иқтисодий зонасида йилига 750 минг дона «Smart Metering» счётчикларини ишлаб чиқариш қувватига эга корхона ишга туширилади. Бу лойиҳа доирасида 20 млн долларлик тўғридан-тўғри инвестиция ўзлаштирилади, 200 та иш ўрни яратилади, маҳаллийлаштириш даражаси 37 фоизга етказилади.\nБу лойиҳа Иқтисодиёт ва саноат вазирлиги ҳузуридаги Урбанизация агентлиги томонидан Россиянинг «Газдевайс» АЖ билан ҳамкорликда амалга оширилмоқда.\n«Газдевайс» АЖ кимники?\nDavletovuz телеграм каналининг ёзишича, «Газдевайс» АЖнинг устав фонди 1 543 080 000 рубль бўлиб, унинг ягона таъсисчиси «Центрактив» МЧЖ ҳисобланади. «Центрактив» МЧЖнинг таъсисчилари эса «Доната» МЧЖ (50 фоиз) ва жисмоний шахс Сатторов Фурқат Абдуллоевич (50 фоиз).\n«Доната» МЧЖнинг иккита таъсисчиси бўлиб, биттаси Лондонда (Temm Engineering LTD), иккинчиси Кипрда очилган фирма (FRENERO ENTERPRISES LTD)лар ҳисобланади.\nМаҳсулот ишлаб чиқариш 2020 йилнинг биринчи чорагида ишга тушади.\n«Биринчидан, «Қишлоқ қурилиш инвест» ва «Шаҳар қурилиш инвест» АЖ ва бошқа қурилиш ташкилотларига мазкур счетчикларни ҳеч қанақа танлов, тендерсиз сотиб олиш ҳуқуқи берилаяпти. Умумий сони 30 мингдан ортиқ.\nИккинчидан, «Ҳудудгазтаъминот» АЖ 2020—2021 йилларда «Газдевайс» МЧЖ ҚКнинг счетчикларини 3 млн 620 мингдан ортиқ истеъмолчига (ҳам юридик, ҳам жисмоний) ўрнатади. Бунда уларга Мажбурий ижро бюроси яқиндан ёрдам беради. Бу ҳам ҳеч қанақа тендерсиз, танловсиз амалга оширилади. Дарвоқе, корхонанинг йиллик қуввати 750 минг дона, икки йилда бунча счетчик ишлаб чиқара олмайди, демак, «ўзбекона бизнес» моделида иш тутилади: олиб кирилади. Бунинг учун қуйида имтиёз берилаяпти.\nМонополияга қарши курашиш қўмитаси бошқа бир худди шундай қарор лойиҳаси бўйича ўзининг салбий хулосасини берган.


Жаҳон чемпионати авжида\nГазетамизнинг ўтган сонида Аргентинанинг гуруҳ босқичидан қандай қилиб чиқиш мумкинлиги ҳақида батафсил маълумот берган эдик. Уларнинг бахтига Нигерия – Исландия ўртасидаги учрашув нигерияликлар фойдасига ҳал бўлди. Ушбу учрашув нафақат нигерияликлар, балки, Аргентина учун ҳам омадли кечди дейиш мумкин. Сабаби, Аргентинанинг гуруҳ босқичидан чиқиши айнан ушбу ўйинга боғлиқ эди. Учрашувда Нигериянинг етакчи футболчиси Аҳмад Муса киритган иккита гол нигерияликларга муҳим 3 очкони тақдим этди.\n2- турнинг яна бир қизиқарли учрашувларидан бири – Бразилия – Коста-Рика терма жамоалари ўртасида ўтди ва Бразилиянинг йирик (2:0) ҳисобдаги ғалабаси билан якунланди. Қизиқарли жиҳати шуки, бразилияликлар учрашувнинг асосий вақтида эмас, ҳакам томонидан қўшиб берилган дақиқаларда ғалабани илиб кетди. Гол муаллифлари: Филиппе Коутиньо, Неймар.\n2-тур учрашувларидан яна бири Германия – Швеция терма жамоалари ўртасида кечди. Дастлаб 32-дақиқада Швеция терма жамоаси футболчиси Тойвонен ҳисобни очса, кўп ўтмай Марко Ройс 2-гол билан дурранг натижага эришди. Агар ушбу ҳисобдаги натижа ўйин якунланганига қадар ўзгармаса, амалдаги Жаҳон чемпионлари бўлган Германия терма жамоаси ушбу чемпионат билан хайрлашиши мумкин эди. Лекин уларнинг бахтига ҳакам томонидан қўшиб берилган 5 дақиқа омадли келди. Ўйин якунланишига саноқли сониялар қолганда Тонни Кросс жарима зарбасидан унумли фойдаланиб, жамоасига жуда муҳим бўлган 3 очкони тақдим этди.\nОсиё минтақасидан Жанубий Корея терма жамоаси учун Жаҳон чемпионати ўз якунига етди. 2-тур доирасида Жанубий Корея – Мексика терма жамоалари ўртасидаги учрашув 1:2 ҳисобида мексикаликларнинг фойдасига ҳал бўлди. 26-дақиқада Карлос Вела пенальтидан гол киритиб, ҳисобни очса, 66-дақиқада Чичарито ҳисобни 0:2 кўринишига олиб келди. Ўйин якунланишига саноқли дақиқалар қолганда Сон Хон Мин ҳисобни қисқартирди. Умумий ҳисоб 1:2. Мексика ушбу ғалабадан сўнг, плей-офф масаласини ҳал қилди.\nБельгия – Тунис терма жамоалари ўртасидаги учрашув Бельгиянинг йирик (5:2) ҳисобдаги ғалабаси билан якунланди. Бельгия ушбу ғалабадан сўнг муддатидан аввал плей-офф йўлланмасини қўлга киритди. Гол муаллифлари: Азар (дубль), Лукаку (дубль), Бронн, Батшуайи, Хазри.\nШвейцария – Сербия терма жамоалари ўртасидаги учрашув ҳам жуда қизиқарли кечди. Сабаби, иккала жамоа ҳам гуруҳдан чиқиш учун астойдил курашмоқда эди. Дастлаб, 5-дақиқада Сербия терма жамоаси футболчиси Митрович ҳисобни очса, иккинчи бўлимнинг 52-дақиқасида Гранит Жака натижани тенглаштирди. Ўйин якунланишига саноқли сониялар қолганда Швейцариянинг етакчи футболчиси Шакири ғалаба тўпини киритди.\nҚолган ўйинлар натижаси қуйидагича:\nАнглия – Панама 6:1, Польша – Колумбия 0:3, Япония – Сенегал 2:2.\nҲозирда тўпурарлар рўйхатида Харри Кейн пешқадамликни қўлга олди. Унинг ҳисобида 5та гол мавжуд. Ундан кейинги ўринларда 4та гол билан Криштиано Роналду ҳамда Лукакулар туришибди. Денис Черишев ҳамда Диего Косталарнинг ҳисобида ҳозирча 3 тадан гол бор.\n, 2018-06-26, 10:52 199\nБир ёшинг муборак, Туркистон! 21\nЎ. ШЎКЕЕВ: ''Қадим Туркистон – навқирон шаҳарга айланади'' 19\nҲашар – халқимиз бирдамлигининг ёрқин намунаси 16\nТиббиёт ва таълим соҳасидаги ўзгаришлар 18\n100 мингдан зиёд талаба ЯМТда қатнашади 18\nИлова орқали давлат хизматлари 26\nТақдиримиз ишончли қўлларда 39\nХалқ қувватлайди 11\nНурафшон кунлар олис эмас 41\nЯкдил бўлсак, марра бизники! 65\nДавлат раҳбарининг тамойилларидан мамнунман 42\nТажриба самарасини бериши аниқ 59\nБулар – халқимизга хос хусусиятлар 67\nМақсад – аниқ, йўлимиз – очиқ 50\nДўстликни туғ қилган мусобақа 64\nЖурналистлар яна майдонга тушди 54\nҲамюртларимиз – чемпион 84\nҚалби тоза, дили пок инсон 155\nПолвонга – ''Нива'' автомашинаси 82\nСпортчи ва мураббийлар муносиб тақдирланди 54\n''Fалаба марафони'' 49\nБейбарс – “Туркистон қоплони”! 68


Мард ўғлонлар номи мангу барҳаёт\nМард ўғлонлар номи мангу ...\nҲаёт инсонга бир марта берилади. Лекин ҳар ким ҳар хил яшайди. Бир хил йилни 80 марта яшаб буни умр деманг дейишган экан.\nДарҳақиқат, инсон умрининг мазмун-моҳияти унинг узун ёки қисқалиги билан эмас балки бажарган амаллари, инсонларга, жамиятга қилган яхшиликлари, ватанпарварлик, фидойилик каби чин одамийлик фазилатлари билан ўлчанади.\nЖамиятда ўзининг эзгу амаллари, чиройли ҳулқ-у одоби, гўзал лутфи билан барчага ўрнак бўладиган одамлар кўп. Лекин, шундай бир тоифа инсонлар ҳам борки улар кўрсатган жасоратни шак-шубҳасиз қаҳрамонлик деб аташ мумкин. Боиси, бу каби мард ўғлонлар ватан ҳимояси, унинг осойишталиги учун ўз жонларини фидо қилганлар.\nЎтганларнинг хотирасини ёд этиш, уларга ҳурмат, эҳтиром кўрсатиш халқимизга хос эзгу фазилатдир. Шу муносабат билан, Навоий вилояти божхона бошқармаси ва Ёшлар Иттифоқининг вилоят кенгаши билан ҳамкорликда ўз хизмат вазифаларини бажариш чоғида мардларча ҳалок бўлган божхона ходимлари Ҳаққулов Алишер ва Қоматов Ойбекларнинг оила аъзолари ҳолидан хабар олинди. Мард ўғлонларнинг кўрсатган жасоратлари, эзгу ишлари, хайрли амаллари ёд этилди.\nОрадан қанча вақт ўтмасин, халқ ҳеч қачон ўзининг мард ўғлонлари номини унутмайди. Уларнинг ёди дилларда мангу яшайди.


Фикримизни Қорақалпоғистон Республикаси прокуратураси органлари фаолияти мисолида давом эттирадиган бўлсак, ўтган 2016 йил давомида прокурорлар томонидан халқ депутатлари кенгашлари ва фуқароларнинг ўзини ўзи бошқариш органларига қонунийлик аҳволи тўғрисида 106 та ахборотлар берилди, кенгаш йиғилишларида 53 маротаба прокурорларнинг ҳисоботи эшитилди. Ҳисоботларда келтирилган маълумотларга тўхталар эканмиз, прокуратура органлари томонидан қонунийликни мустаҳкамлаш, фуқароларнинг ҳуқуқ ва эркинликларини, жамият ва давлат манфаатларини ҳимоя қилиш юзасидан ўтказилган тадбирлар натижасига кўра 4593 та прокурор назорати ҳужжатлари қўлланилиб, 6085 киши, шу жумладан, 1052 та юридик шахснинг бузилган ҳуқуқлари тикланганлигини қайд этиш лозим.\nМаълумки, Ўзбекистон демографик жиҳатдан минтақадаги энг йирик давлат ҳисобланади ва бугунги кунда юртимизда яшовчи аҳоли сони барқарор ўсишда давом этмоқда. Албатта, ушбу ҳолат ўз навбатида уларнинг таълим-тарбиясига жиддий эътибор бериш ва кўплаб янги иш ўринларини яратишни ҳам тақозо этади. Таъкидлаш керакки, прокуратура органлари ушбу масалаларга оид қонунларга риоя қилинаётган ҳолатларни назорат қилиб бормоқда. Хусусан, ўтган йил давомида бандликка кўмаклашувчи марказларга ишга жойлаштириш масаласида мурожаат қилган 20 416 нафар фуқаронинг 19 963 нафарини иш билан таъминлашга эришилди.\nЎзбекистон Республикаси Олий Мажлиси томонидан тасдиқлаган иш ўринларини ташкил этиш ва аҳоли бандлигини таъминлаш дастурига биноан 50 552 та янги иш ўрни яратилди. Афсуски, олиб борилган ўрганишлар давомида дастур ижросини таъминлашга масъул бўлган баъзи идораларнинг мансабдор шахслари томонидан айрим ҳолларда иш ўринларини қўшиб ёзиш ҳолатлари ҳам аниқланиб, кўзбўямачиликка йўл қўйган мансабдор шахсларга нисбатан кескин чоралар кўрилди.\nШу ўринда яна бир жиҳатга тўхталадиган бўлсак, иш ўрни яратиш билан ишлаётган ходимга ўз вақтида ҳақ тўлаш масаласи, албатта бир-биридан фарқ қилади. Кўрилган чораларга қарамасдан йил якунида мониторингга олинган давлат идоралари, уюшма ва йирик корхоналарда иш ҳақидан қарздорлик 3,7 млрд. сўмни ташкил этди. Бундай ҳолатларнинг сабаблари таҳлил қилиниб, қонун бузилишига йўл қўйган мансабдорларга нисбатан кескин чоралар кўриб борилмоқда.\nМасалан, "Миллий банк"нинг Хўжайли тумани филиали бошқарувчиси Т.Халиқназаров 2016 йил ноябрь-декабрь ойларида жами 40 та бюджет ташкилотининг 73 млн. 380 минг сўмлик иш ҳақини нақд пул билан таъминлашни асоссиз кечиктиргани учун маъмурий жавобгарликка тортилди. "Шимолгазтаъминот" унитар корхонасининг Тўрткўл тумани филиали томонидан 119 нафар ходимга 2016 йил ноябрь ойи учун берилиши лозим бўлган иш ҳақлари берилмай турганлиги аниқланиб, жами 63,6 млн. сўмлик иш ҳақини ундириш юзасидан фуқаролик ишлари бўйича Беруний туманлараро судига даъво аризаси киритилиб, суд томонидан ариза қаноатлантирилди.\nҲозирги кунда аҳолини иш билан таъминлашда, аҳолининг фаровон ҳаёт даражасини оширишда ишбилармонлик катта аҳамиятга эгадир. Давлатимиз раҳбари Шавкат Мирзиёев Олий Мажлис палаталарининг қўшма мажлисидаги нутқида: "Бизнинг яна бир муҳим вазифамиз — кичик бизнес ва тадбиркорлик соҳасини қўллаб-қувватлаш ва рағбатлантириш, мамлакатимиз иқтисодий қудратини, юртимизда тинчлик ва барқарорлик, ижтимоий тотувликни мустаҳкамлашдан, бу соҳа улушини янада ошириш учун қулай шарт-шароитлар яратиб беришдан иборат. Нега деганда, тадбиркор нафақат ўзини ва оиласини, балки халқни ҳам, давлатни ҳам боқади. Мен такрор бўлса ҳам, айтишдан ҳеч қачон чарчамайман, яъни "Халқ бой бўлса, давлат ҳам бой ва қудратли бўлади", дея таъкидлагани бежиз эмас.\nШу боис тадбиркорлик билан боғлиқ кўплаб қонун ҳужжатлари қатори Ўзбекистон Республикаси Президентининг 2016 йил 5 октябрь кунги "Тадбиркорлик фаолиятининг жадал ривожланишини таъминлашга, хусусий мулкни ҳар томонлама ҳимоя қилишга ва ишбилармонлик муҳитини сифат жиҳатидан яхшилашга доир қўшимча чора-тадбирлар тўғрисида"ги Фармони ижросини сўзсиз таъминлаш чоралари кўрилмоқда.\nЖумладан, прокуратура органлари аралашуви билан тадбиркорларнинг 15 нафарига 29,7 га. ер майдони ажратилиб, 7 нафарига 170 млн. сўмдан ортиқ кредит маблағлари олиб берилди. 3 нафаридан ортиқча ундирилган 10 млн. 380 сўм пул маблағларининг қайтариб берилиши таъминланди.\nБундан ташқари, улардан 303 нафарига юклатилган ноқонуний мажбуриятлар бекор қилинди ва 137 нафар тадбиркорнинг фаолиятида юзага келган тўсиқлар бартараф қилинди.\nНазорат тадбирларида тадбиркорлик фаолиятига тўсқинлик қиладиган қонунда назарда тутилмаган чекловлар аниқланиб, уларни бартараф этиш чоралари кўрилмоқда. Шунингдек, фаолият кўрсатмаётган 708 та кичик бизнес субъекти вакиллари билан ўтказилган суҳбат, кўрсатилган ёрдам ва ҳуқуқий тушунтиришлар давомида айримларининг фаолияти қайта тикланди.\nМасалан, "Нукус шифер" Қорақалпоқ-Хитой қўшма корхонаси вакили билан учрашувда корхона 2014 йилдан бошлаб ишламаётганлиги, солиқлардан қарзи борлиги ва таъсисчилар фаолиятни тугатиш ниятида юргани аниқланиб, амалдаги ягона ер солиғи 6 фоиздан 0,95 фоизга камайтирилгани ва шу каби бошқа имтиёзлар мавжудлиги тушунтирилгач, корхона раҳбарлари мажбурий тўловлардан қарзини тўлаб, фаолиятини қайта йўлга қўйди.\nТадбиркорлардан келиб тушаётган мурожаатлар асосан Қорақалпоғистон Республикаси прокуратураси томонидан кўриб чиқилмоқда. 2016 йили улардан келиб тушган жами 379 та мурожаатнинг 132 таси қаноатлантирилди, 247 таси бўйича муаллифларга ҳуқуқий тушунтиришлар берилди.\nЖорий йилда ҳам халқнинг турмуш-шароитини яхшилаш борасида қатор ишларни амалга ошириш юзасидан чора-тадбирлар белгилаб олинди. Хусусан, Президентимиз Шавкат Мирзиёев Қорақалпоғистон Республикасига ташриф буюрган чоғида берган кўрсатмалари ва Қорақалпоғистон Республикаси ҳудудларини ижтимоий-иқтисодий ривожлантириш, халқнинг турмуш даражасини янада яхшилашга доир тегишли ҳуқуқий ҳужжатлар шулар жумласидандир. Улар асосида Қорақалпоғистон Республикасида биринчи навбатда Қонликўл ва Қўнғирот туманларида чорвачилик ва мева-сабзавотчиликни ривожлантириш мақсадида 30 млн. доллар миқдорида кредит ва маблағлар ажратиш, Мўйноқ тумани аҳолисини тоза ичимлик суви билан таъминлаш, Нукус шаҳри ва барча туманларда маданият ва дам олиш хиёбонлари барпо этиш каби ишлар белгиланди.\nУшбу белгиланган вазифаларни бажариш юзасидан олиб борилган ишлар натижасида яқинда "Шўманой Голд Экспресс" ва "Шўманой Мега Транс" масъулияти чекланган жамиятлари ташкил этилиб, уларга бевосита Президентимиз томонидан имтиёзли кредитлар ҳисобидан 10 дона "isuzu" маркали автобус ва 15 дона "Дамас" автомашиналари олиб берилди.\nШунингдек, Президентимизнинг ташаббуслари асосида қисқа муддатда Мўйноқ тумани аҳолисининг бандлигини таъминлаш мақсадида "Gold Muynak masters" масъулияти чекланган жамиятида 158 нафар, туман ҳудудидан 18 километр узоқликда жойлашган "Учсой" қишлоқ фуқаролар йиғинида истиқомат қилаётган 100 нафар ишсиз хотин-қизлар касаначилик билан шуғулланиш имконига эга бўлди. Мазкур ишлар натижасига кўра туман бўйича 258 нафар хотин-қизлар бандлиги таъминланди.\nЎтган йилга юртимизда "Соғлом она ва бола йили" деб ном берилгани бежиз эмас. Чунки оналар соғлиғи, фарзандлар баркамоллиги доимий эътиборимизда туриши керак бўлган масалалардандир. Ҳар қандай давлат келажагини бу икки масалага қандай муносабатда бўлинаётганига қараб билиб олса бўлади. Бу борада юртимизда кўплаб қонун ҳужжатлари қабул қилинган ва ижро этилмоқда.\nҚорақалпоғистон Республикаси прокуратураси томонидан "Соғлом она ва бола йили" Давлат дастури билан мутасадди вазирлик ва идоралар зиммасига юкланган вазифаларнинг бажарилиши мунтазам назорат қилиб борилди.\nШу ўринда қайд этиш жоизки, 2016 йил вояга етмаганлар томонидан 50 та жиноят содир этилган. Бу кўрсаткич аввалги йилдаги кўрсаткичдан ошмаган бўлса-да, унда иштирок этган вояга етмаганларнинг сони 13 тага ошиши, шунингдек, вояга етмаганларнинг ўз жонига қасд қилиш ҳолатларининг кўпайиши таълим-тарбия борасида оилаларда, маҳаллаларда, таълим муассасаларида ўз ечимини кутаётган масалалар мавжудлигини кўрсатади. Бу ҳолатларнинг асл сабаблари таҳлил қилиниб, уларни бартараф этиш юзасидан тегишли чора-тадбирлар белгиланди ва ижрога қаратилди.\nРеспублика прокуратураси томонидан жисмоний ва юридик шахсларнинг мурожаатлари ўз вақтида, тўлиқ ва холисона кўриб чиқилишини таъминлашнинг барча чоралари кўриб борилмоқда. Жами келиб тушган 12 762 та мурожаатнинг 6289 таси бевосита прокуратура органларида ҳал этилиб, шундан 1707 таси қаноатлантирилди ва 2757 нафар шахснинг бузилган ҳуқуқлари тикланди. Ариза ва мурожаатларни ўрганиб чиқиш вақтида аниқланган қонун бузилиши ҳолатларини прокурор назорати ҳужжатлари қўллаш орқали бартараф этиш чоралари кўрилди.\nЖумладан, Беруний туманидаги "Жамшид" МЧЖ раҳбари К.Ходжамуратовнинг қурилиш фаолиятини кенгайтириш мақсадида банкдан 500 млн. сўм кредит олишда ёрдам беришни сўраб қилган мурожаати ўрганиб чиқилди. Натижада унга АТ "Халқ банки"нинг туман филиали томонидан кредит ажратилиши таъминланди.\nШунингдек, Шўманай туманидан "Исмайлова Рита" хусусий корхонаси раҳбари М.Бабаевнинг соғломлаштириш комплекси қуриш учун ер майдонини ажратишда ёрдам сўраб ёзган мурожаати туман прокуратураси томонидан ўрганиб чиқилди. Прокуратура ёрдами билан туман ҳокимлиги томонидан 0,42 га. ер майдони ажратилиб, мурожаат қаноатлантирилди.\nЎзбекистон Республикаси Президентининг виртуал қабулхонаси орқали келиб тушган мурожаатларнинг Қорақалпоғистондаги давлат бошқаруви, ҳуқуқни муҳофаза қилувчи, назорат ва бошқа органлар томонидан ҳал этилиши Республика прокуратураси назоратига олиниб, мунтазам таҳлил этилмоқда.\nПрокуратура органлари ходимлари томонидан ҳисобот даврида 5040 нафар фуқаро, шу жумладан юридик шахсларнинг 141 нафар вакили қабул қилинди. Фуқароларга қулайликлар яратиш мақсадида Республика прокуратурасининг ходимлари бошқа идоралар билан биргаликда яшаш ва иш жойларида, айниқса, марказдан узоқ ҳудудларда жадвал асосида сайёр қабуллар ташкил этмоқда. Сайёр қабуллар вақтида 752 нафар ишчи-ходим меҳнат жамоаларида, 673 нафар фуқаро яшаш жойларида қабул қилинди.\nЖисмоний ва юридик шахсларнинг мурожаатлари билан ишлашнинг сифатини ошириш мақсадида жойларда "Халқ қабулхонаси" ташкил этилди. Қорақалпоғистон Республикасида ташкил этилган "Халқ қабулхонаси"да ҳам прокуратура органлари ходимларининг қабули белгиланган.\nПрокуратура органлари томонидан қонунчилик тарғиботи тадбирларининг сифатли ва самарали бўлишига, бу жараёнда қонунчиликда бўлаётган ўзгаришлар ва амалга оширилаётган ислоҳотларнинг мазмун-моҳиятини бевосита ушбу қонун ижросига масъул шахсларга ҳамда аҳолига етказишга алоҳида эътибор қаратилмоқда.\nХулоса қилиб айтганда, даврнинг ўзи бугун янгича фикрлаш, янгича ишлашни тақозо қилмоқда. Хусусан, ҳар ишда халқ билан кенгашиш, унинг манфаатларини ҳисобга олиш, ватан равнақига хизмат қилиш ҳар биримизнинг муқаддас бурчимиздир.\nҚорақалпоғистон Республикаси прокурори\nМанба: «Ҳуқуқ» газетасининг 8-сони, 23.02.2017 йил


Мультимедиа, 16 декабр 2017 саҳифа 1\n16 октябр 2019, Тошкент вақти: 12:02\nшанба 16 декабр 2017\nВИДЕО: Британияда рекорд даражада қор ёғди\nИроқда ИД устидан ғалаба шарафига парад уюштирилди\nИроқ пойтахти Бағдодда 10 декабрь куни "Ислом давлати" экстремистик гуруҳи жангарилари устидан қозонилган ғалаба шарафига парад бўлиб ўтди.\nАвтоҳалокатга учраган ўзбек муҳожири ёрдамга муҳтож\nЭркин Салафиддинов даволанишига кўмак кўрсатиш истагида бўлганлар Абдуллаев Жамшид номига Сбербанк: 67628077 9065858919 - ҳисоб рақамига маблағ ўтказишлари ёки 8 999 797 35 95 (Эркин Салафиддинов) телефон рақами орқали боғланишлари мумкин.\nҚирғизистон: Жалолободда террорчилик ва экстремизмга қарши акция ўтказилди\nЖалолободда ёшлар террорчилик ва экстремизм ёйилишига қарши кўча юришига чиқди. Акция вилоятда экстремизмга қарши чора-тадбирлар ойлигига якун ясади.\nВИДЕО: Лос-Анжелес яқинида янги ёнғин бошланди\nЧоршанба куни Лос-Анжелес яқинида янги ёнғин бошланди. Натижада 200 минг одам эвакуация қилинди\nТбилисида Саакашвилини дастаклаган юзлаб одам намойишга чиқди\nГрузия пойтахти Тбилисида 6 декабрь куни Михаил Саакашвили тарафдорлари шаҳар кўчалари бўйлаб юриш уюштирдилар.\nВИДЕО: Жиззахлик боғбон боғидан айрилди\nЎзбекистонлик бригадир аёл ишчилари маоши учун курашмоқда\nЧегара очилишидан тиланчилар ҳам нафланмоқда\nҚирғизистоннинг Жалолобод шаҳрида тиланчиларни тутиш бўйича ўтказилган рейдда ўзбекистонликлар ҳам қўлга олинди. Ўзбекистонлик этник лўлилар қўшни мамлакатларга катта пул топиш мақсадида эмас, балки шунақа ҳаёт тарзига ўрганиб қолганлари учун келаётганларини айтмоқдалар.\nВИДЕО: Ойлик расман ошиши билан бозорларда озиқ-овқат қимматлади\nМиграция ҳақидаги келишув мигрантларга енгиллик берадими?\nБишкекда мусулмон ёшларининг илк арт-кўргазмаси бўлиб ўтди\nҚирғизистон пойтахтидаги А.Ўсмўнов номли миллий кутубхонада шанба куни “MUSA 2017” (Muslim Social Artistry) деб номланган илк мусулмон фото-арт кўргазмаси очилди. Кўргазма доирасида теолог олим Қодир Маликовнинг “Мусулмон ёшлари: қадриятлар ва устивор йўналишлар” ва “Ислом ва давлат” деб номланган к


26 октябр 2020, Тошкент вақти: 18:39\nРоссиядаги меҳнат муҳожирлигидан қайтган қашқадарёлик Маҳмуд бир йиллик ҳарбий хизматга олинмагани ҳақида Озодликка хабар йўллади:\n“Мен Россияда бир йил ишлаб қайтдим. Олий ўқув юртига ўқишга кирмоқчи эдим, лекин имтиҳон баллари жуда баланд. Агар бир йиллик хизматни қилсам, менга балл имтиёзи бериларди. Ҳарбий комиссариатга борсам, паспортни кўриб четга узоқ муддатга чиққанларни бир йиллик ҳарбий хизматга олмаймиз, деб айтишди. Биз четга фақат ишлагани учун чиққандикку, лекин бизга шпиондай муносабатда бўлишди”, деб ёзади қашқадарёлик Маҳмуд.\nҚашқадарё вилояти Мудофаа ишлари бўйича бошқармасининг овози ёзиб олинмаслик шарти билан Озодликка гапирган мулозими мамлакатдан узоқ муддатга чиқиб кетган ёшларнинг бир йиллик ҳарбий хизматга олинмаслигини тасдиқлади:\n- Четга чиқиб келганлар режимний командага олинмайди. Бу ҳақда Мудофаа вазирлигининг махсус йўриқномаси бор. Бунинг сабаби шундай. Масалан, у Россияда нима ишлар қилиб келган, кимлар билан алоқада бўлган, буни ҳеч ким билмайди, дейди суҳбатдош.\nМулозим, четдан қайтган йигит камида бир йил Ўзбекистонда муқим яшаб¸ махсус текширувлардан ўтганидан сўнггина ҳарбий хизматга чақирилиши мумкинлигини билдирди:\n- Масалан¸ бу йил Россиядан қайтган ёшлар 2014 йилга кетолмайди. У 2015 йилда чақирилиши мумкин. Бу муддат орасида у Ўзбекистонни бошқа тарк этмаслиги ва ҳозирдан тайёргарлигини бошлаши керак. Август ойида тестларга қатнашади, комиссиялардан ўтишни бошлайди. Тегишли органлар текшириб рухсатнома бергандан сўнггина¸ ҳарбий хизматга чақирилиши мумкин, деди Мудофаа ишлари бўйича бошқарма мулозими.\nСуҳбатдошнинг айтишича, четга чиқиб келган ёшлар сафарбарлик чақируви заҳирасидаги бир ойлик ҳарбий хизматга чекловсиз чақирилиши мумкин.\nТошкент шаҳар Мудофаа ишлари бўйича бошқарма мулозимининг айтишича, бир йилдан ошиқ хорижга чиққанларнинг ҳарбий хизматга олинмаслиги фақатгина меҳнат муҳожирларига эмас, балки хорижда ўқиб қайтган ёшларга ҳам тегишли.\nМулозимга кўра, хориж олийгоҳларини тугатиб қайтган ёшларнинг хориждаги фаолияти ҳам тегишли идоралар томонидан махсус текширилганидан сўнг, ҳарбий хизматга рухсат берилади.\nЎзбекистонда ҳарбий хизматнинг тўртта тури бор. Ёшлар муддатли ҳарбий хизмат, сафарбарлик чақируви резервидаги ҳарбий хизмат, контракт бўйича ҳарбий хизмат ва қуролли кучлар сафида ҳарбий хизматни ўтаган резервчилар хизматини ўташлари мумкин.\nЎзбекистонда муддатли ҳарбий хизмат вақти 12 ой, олий маълумотли шахслар учун эса 9 ой қилиб белгиланган.\nБир йиллик армияда бўлганларга олийгоҳлар кириш имтиҳонларининг умумий баллидан 27 баллик имтиёз берилади.\nКўпчилик ёшлар, айниқса МХХ ёки милицияга ишга кирмоқчи бўлганлар бир йиллик ҳарбий хизматни бир ойликдан устун қўяди.\nСафарбарлик чақирув резервидаги хизмат учун эса хизмат ўтовчи йигитлар давлат ҳисобига энг кам иш ҳақининг 25 баробари миқдорида ҳақ тўлаши лозим бўлади.


Жамият ҳақида — "QIZILTEPA UN ZAVODI" aksiyadorlik jamiyati\nЖамиятнинг мақсади Ўзбекистон Республикаси қонунлари, Президент фармонлари ва хукумат қарорлари асосида фаолият юритиб халқимизни сифатли ун, нон ва нон махсулотлари билан таъминлаш. Туманимиз ва вилоятимиздаги кичик шохли ва йирик шохли чорва моллари учун омихта ем ишлаб чиқариб тадбиркорлик асосида фойда олишдан иборат.\nЖамият таркибида МЧЖ ва шўъба корхоналар мавжуд эмас. Тегирмон цехи, омихта ем ишлаб чиқариш цехи, нон ишлаб чиқариш цехи, қишлоқ хўжалигига ихтисослашган ёрдамчи хўжаликларида иборат.\nИшлаб чиқараётган махсулотларимизнинг бозорига тавсиф берсак, ун махсулотлари товар хом ашё биржаси орқали сотилиб асосий харидорлари таъминот корхоналри, нон ва макарон махсулотлари ишлаб чиқарувчи тадбиркорлар. Омихта емнинг харидорлари туманимиз ва вилоятимиздаги чорвачиликка ихтисослашган хўжаликлар, якка тартибда чорвачилик билан шуғулланувчи ахоли ва тижорат ташкилотларидир. Ишлаб чиқарилаётган нон махсулотларининг харидорлари туманимизда истиқомат қилаётган ахоли ҳисобланади. Нон махсулотлари асосан туман марказий дехқон бозорида жойлашган дўконда, Маликобод массивидаги нон ишлаб чиқариш цехидаги дўкондан ва Х.Ҳасан МФЙдаги бозорда жойлашган савдо дўконларида сотилади.\nИшлаб чиқариладиган махсулотлар тавсифи: Ишлаб чиқариладиган 1- навли ун махсулоти 2007 йилда ўрнатилган, Туркия Республикасидан келтирилган замонавий тегирмонда ишлаб чиқарилади. Хукумат томонидан бприлган топшириққа асосан, ахоли саломатлигини сақлаш мақсадида ишлаб чиқарилаётган унга витаминли минерал қўшимчалар қўшилмоқда.\nНон махсулотлари Германиянинг Вахтель компаниясининг ускуналарида ишлаб чиқарилади. Нон ишлаб чиқариш цехида ишлаб чиқарилаётган нон махсулотлари ўзининг ташқи кўриниши ҳамда мазаси билан бошқа шу турдаги махсулотлардан ажралиб туради.\nОмухта ем махсулоти жамиятимиздаги суткасида 50 тн омихта ем ишлаб чиқариш қувватига эга цехда ишлаб чиқарилади. Омихта емнинг озуқавий бирлиги кўрсаткичи юқори даражада бўлиши таъминлаш учун унинг рецептлари “Донмахсулот” ИИЧБ томонидан назорат қилиб борилади. Омихта ем таркибига жамиятимизда мавжуд кепак, арпа, 5-синф буғдой, 50% дон чиқинди каби махсулотлар ҳамда вилоятимиздаги бошқа корхоналардан олинадиган пахта шроти, гуруч уни, макка дони, тариқ ва охак уни каби махсулотлар қўшилади.\nРеспубликамизда ғалла мустақиллигига эришилгач, дон ва дон махсулотларини қайта ишлаш тармоғи корхоналарида ишлаб чиқарилаётган махсулотлар, республикамиз аҳолисини шу турдаги махсулотларга бўлган талабини тўлиқ қаноатлантирмоқда. Провард натижада шу турдаги махсулотларни давлат томонидан Республикамизга импортини тўхтатди. Натижада миллионлаб доллар маблағ тежалиши билан бирга асосий стратигик махсулотлар бўйича бошқа давлатларга қарамликдан қутилдик.\nТармоқда ишлаб чиқарилаётган махсулотлар юқорида айтилганидек стратегик махсулот ҳисобланади. Республикамизда ишлаб чиқарилаётган ун махсулотининг қарийиб барчаси шу тармоқда ишлаб чиқарилмоқда.\nТармоқнинг мақсади ахолини ун, нон ва нон махсулотлари билан чорвачиликка ихтисослашган хужаликларни ва якка тартибда чорвачилик билан шуғулланувчиларни омихта ем билан узлуксиз равишда таъминлашдан иборат.\nХар қандай махсулот ишлаб чиқариш учун хом-ашё зарур бўлганидек биз ишлаб чиқараётган махсулотлар учун қуйиидаги хом ашёлар зарур бўлади. 1- навли ун ишлаб чиқариш учун асосий хом ашё 3 – синф буғдой ҳисобланиб, тумандаги ғалла етиштирувчи хўжаликлардан давлат буюртмаси учун жамиятга қабул қилинади ва хукумат топшириғига асосан керакли миқдорда хар ойда қайта ишланади.\nНон махсулотлари ишлаб чиқариш учун асосий хом ашё 1- навли ун, хамиртуриш ва ош тузи ҳисобланади. Омихта ем ишлаб чиқаришда асосий хом ашёлар булар : кепак, дон чиқиндиси, 5- синф буғдой, арпа, пахта шроти, гуруч уни ва охак уни кабилардир.\nИшлаб чиқариш жараёнида хом ашёлардан ташқари материалллар ҳам зурур бўлади булар асосан унни қадоклаш учун қоп, унни бойитиш учун витамин минерал қўшимчалар, нон ишлаб чиқариш жараёнига ўсимлик ёғи хамда технологик ускуналарга хар хил бутловчи қисмлар: клин ременлари, подшибниклар турлихил кабел махсулотлари, электр двигателлар ва бошқалар.\nЮқорида таъкидлаганимиздек 1-навли ун ишлаб чиқариш учун зарур бўлган хом ашё – 3-синф буғдой жамиятимизга ўрта ҳисобда ҳар йили 24000 тонна атрофида қабул қилинади. Ушбу миқдор бизнинг йиллик ишлаб чиқариши эхтиёжимизни тўла қаноатлантиради.\nНон махсулотлари ишлаб чиқариш учун “Ўздонмахсулот” АК томонидан хар ойда жамиятимизда ишлаб чиқарилаётган 1- навли ун махсулотидан ишлатиш учун топшириқ берилади. Қолган хом ашё ва материаллар тумандаги савдо ташкилотлари томонидан етказиб берилади.\nОмихта ем ишлаб чиқариш учун зарурий хом ашё кепак хар ойда корхона тегирмонидан берилади. 5- синф буғдой ва арпа донлари эса ғалла тайёрлов мавсумида қабул қилиниб “Ўздонмахсулот” АКнинг рухсати билан омихта ем ишлаб чиқаришга берилади. Булардан ташқари ҳукумат тақсимотига асосан турли ёғ-мой комбинатларидан пахта шроти сотиб олинади. Яна тумандаги фермер хўжаликлардан турли-хил дон махсулотлари : арпа, макка дони, тариқ каби хом ашёлар сотиб олиш имконияти ҳамиша мавжуд.\nМахсулотлар ишлаб чиқариш учун зарур булган коммуникациялар куввати тулик етарли булиб ишчи холатидадир Самарканд – Бухоро электр линияси оркали электр токи билан таъминланиб электр куввати 10 м Кв, ва токни 10 КВт гача пасайтирувчи подстанция ишлаб турибди. Доимий сув ва газ билан таъминлаш тармоги билан таъминланган.\nМахсулот ишлаб чиқаришда зарурий хом ашё бозорининг барчаси туманимизда мавжуд хом ашё ташиб келтириш учун ортиқча сарф харажат ва вақт кетгазишга ҳожат йўқ.\nЖамиятимиз географик жихатдан қулай жойлашаганлиги сабабли тайёр махсулотларни сотишда ҳеч қандай муаммолар бўлмайди.\nБизнинг акциядорлик жамиятимиз транспорт коммуникация сохасида қулай географик худудда жойлашган булиб жамиятимиз худудида темирйўл тармоғи мавжуд. Тошкент – Бухоро темир йўл магистралигача масофа 0.2 кмни ташкил қилади\nАвтотранспорт воситалари учун хам жуда кулай жойлашган бўлиб Катта Ўзбек трактигача бўлган масофа 0.5 км ни ташкил қилади.\nЖамиятимизда ишлаб чиқариш жараёнини амалга ошириш мобайнида атроф – мухитга ва экологияга хеч кандай таъсир ўтказилмайди.\nЮксак марраларни кўзлаган ҳар қандай ишлаб чиқариш ташкилоти аввало ўзининг мутахассис кадрлари салоҳиятига эътиборини қаратади. Чунки чуқур билимли, юксак даражадаги малакали мутахассислар корхонанинг ривожланишида биқиёс рол ўйнайди. Шу нуқтаи назардан бизнинг жамиятимизда ҳам кадрлар сиёсатига энг долзарб масала сифатида қаралади. Жамиятимиздаги ишловчиларнинг 32 нафари олий маълумотли бўлиб бу жами ишчилар сонига нисбатан 22.5 %ни ташкил қилади. Ўрта махсус маълумотли кадрлар 48 нафар бўлиб улар жами ишловчиларнинг 33.8 % ни ташкил қилади. Шуни алохида таъкидлаш жоизки асосий ишлаб чиқариш цехларидаги мутахассислар тармоқ бўйича кадр етказиб беришга мўлжалланган ягона Бухоро ЕСОО институда хамда Тошкент технология техникумида тахсил олишган.\nШундай бўлсада жамиятимизда хар йили ўнлаб мутахассислар “Ўздонмахсулот” АК га қарашли тизим корхоналари мутахассисларининг малакасини ошириш курсида ўз малакаларини ошириб келишади. Жамият бухгалтерияси ходимлари Ўзбекистон Республикаси бухгалтерлар ва аудиторлар асосациясида ўз малакаларини ошириб келишмоқда.\nЖамиятимиз томонидан олинган кредитлар асосан айланма маблағларни тўлдириш мақсадида олиниб, кредит маблағлари ҳисобига омихта ем ишлаб чиқариш учун хом ашё — пахта шроти сотиб олинган. Бундан ташқари ишлаб чиқарилаётган ун махсулотини қадоқлаш учун қоп, тегирмонни таъмирлаш учун бутловчи ва эхтиёт қисмлар сотиб олинган. Жамиятимиз томонидан олинган барча кредит маблағлари ва уларга ҳисобланган фоизлар ўз муддатида тўлаб борилмоқда. Айни вақтда кредит маблағлари ва уларга ҳисобланган фоизлар бўйича муддати ўтган қарздорлик мавжуд эмас.\nКелгуси йилда ишлаб чиқариш ҳажмларини режалаштиришда “Уздонмахсулот” АК тизимидаги корхоналарнинг ўзига хос жихатини эътиборга олиш лозим. Маълумки тизим корхоналари давлат буюртмаси учун қабул қилинган дон ресурсларидан махсулот ишлаб чиқаради. Ҳар ойлик ишлаб чиқариш ҳажмлари Вазирлар Маҳкамасининг баённомалари асосида “Ўздонмахсулот” АКнинг бирлаштирилган топшириғига асосан ишлаб чиқарилади. Ишлаб чиқариш ҳажмларини белгилашда худудаги ахоли сони ва жамият ишлаб чиқариш кувватлари ҳиобга олинади. Келаётган 2014 йилда жамиятда мавжуд ишлаб чиқариш кувватлардан келиб чиққан ҳолда ва “Уздонмахсулот” АК томонидан олдинги йилларда беилган топшириқлар асосида ишлаб чиқарий ҳажмлари қуйидагича бўлиши режалаштирилмоқда.\nЎтган йилларда бўлгани каби режалаштирилаётган кейинги йилларда ҳам жамият томондан олинадиган соф фойда миқдорининг олдиниги йилларга қараганда ўсиш тенденсиясини сақлаб қолиш режалаштирилган. Бу жамиятимиз таъсисчиларига тўланадиган девиденд миқдорининг ҳам ошишига замин яратади.


Қозоғистондаги ўқ дорилар омборида кучли портлаш юз берди - видео - 27.08.2021, Sputnik Ўзбекистон\nҚозоғистоннинг Жамбил вилоятидаги ҳарбий қисм омборида 6та портлаш юз берди. 27.08.2021, Sputnik Ўзбекистон\nТОШКЕНТ, 27 авг — Sputnik. Куни кеча Қозоғистоннинг Жамбил вилоятидаги ҳарбий қисм омборида 6та портлаш юз берди, деб хабар қилди Sputnik Қозоғистон.Хабарларга кўра, ҳарбий объектда ёнғин пайшанба куни соат 19:00 атрофида бошланди. Дастлабки маълумотларга кўра, омборда 500 тонна тротил сақланган.Кучли ёнғин оқибатида 4 нафар ҳарбий ҳалок бўлди, 49 нафар ФВВ ходими жароҳатланди.Фавқулодда вазиятни бартараф этишга ҳарбий қисмнинг ўт ўчириш гуруҳлари ва ёнғинга қарши махсус техникаси, шунингдек, Фавқулодда вазиятлар вазирлигининг Жамбил вилоятидаги ўт ўчириш бригадалари жалб қилинган.Шифохонага 90 нафар киши олиб келинди, улардан 6 нафари оғир аҳволда.1200 нафарга яқин аҳоли эвакуация қилинди.Мудофаа вазирлиги қасддан ўт қўйиш ёки қўпорувчилик бўлиши мумкинлигини истисно қилмаяпти. Шунингдек, версиялар орасида - хавфсизлик талабларини бузиш, ўз-ўзидан ёниш ва кимёвий реакция.Мудофаа вазири Нурлан Ермекбаев истеъфога чиқишга қарор қилганини айтди.\n10:11 27.08.2021 (янгиланди: 10:20 27.08.2021)\n© Sputnik / СтрингерВзрывы на складе в Жамбылской области Казахстана\nҚозоғистоннинг Жамбил вилоятидаги ҳарбий қисм омборида 6та портлаш юз берди.\nТОШКЕНТ, 27 авг — Sputnik. Куни кеча Қозоғистоннинг Жамбил вилоятидаги ҳарбий қисм омборида 6та портлаш юз берди, деб хабар қилди Sputnik Қозоғистон.\nХабарларга кўра, ҳарбий объектда ёнғин пайшанба куни соат 19:00 атрофида бошланди. Дастлабки маълумотларга кўра, омборда 500 тонна тротил сақланган.\nКучли ёнғин оқибатида 4 нафар ҳарбий ҳалок бўлди, 49 нафар ФВВ ходими жароҳатланди.\nКобул аэропортида портлаш юз берди\n26 Август, 19:03\nФавқулодда вазиятни бартараф этишга ҳарбий қисмнинг ўт ўчириш гуруҳлари ва ёнғинга қарши махсус техникаси, шунингдек, Фавқулодда вазиятлар вазирлигининг Жамбил вилоятидаги ўт ўчириш бригадалари жалб қилинган.\nШифохонага 90 нафар киши олиб келинди, улардан 6 нафари оғир аҳволда.\n1200 нафарга яқин аҳоли эвакуация қилинди.\nМудофаа вазири Нурлан Ермекбаев истеъфога чиқишга қарор қилганини айтди.


АҚШ ва Норвегия Колумбияни миналардан тозалаш учун катта маблағ ажратади\n09:13 / 19.09.2016\nАҚШ ва Норвегия ҳукуматлари Колумбия ҳукуматига мамлакатнинг турли ҳудудларида ҳукумат ва исёнчилар орасидаги кўп йиллик ихтилофдан кейин қолган миналарни йўқотиш бўйича дастур доирасида миллионлаб доллар ажратишга ваъда бердилар.\nНью-Йоркдаги учрашувда АҚШ Давлат котиби Жон Керри АҚШ Колумбияга бу мақсадлар учун 36 млн доллар ажратишини маълум қилди.\nКолумбия ҳукумати ва ФАРК (Колумбиянинг инқилобий қуролли кучлари) исёнчилари орасида ўтган ойда эришилган тинчлик битимлари шартларига амал қилинишини кузатувчи давлатлардан бири бўлган Норвегия яна 22 млн доллар ажратишга тайёрлигини билдирган.\nКолумбиянинг кўплаб муниципалитетларида ҳанузгача миналаштирилган катта ҳудудлар қолмоқда. Колумбия миналаштирилган ҳудудлар майдонининг катталиги бўйича Афғонистондан кейин дунёда иккинчи ўринда туради.\nКолумбия миналаштирилган ҳудудлар


НУРОТАДА НУРЛИ НАВОЛАР ЯНГРАДИ! » Учкудуқ туман ҳокимлиги расмий веб-сайти\nБош саҳифа / Туман ҳақида / Янгиликлар / НУРОТАДА НУРЛИ НАВОЛАР ЯНГРАДИ!\n4-06-2018, 11:23, admin\n-Юртингизга бир неча бор келганман, - дейди Қозоғистон Республикаси «Халқлар Дўстлиги» фестивали лауреати, Жанубий Қозоғистон драма театри актёри Миркомил Забарханов. –Ўзбекистон-Қозоғистон дўстлиги давр синовларидан ўтган дўстлик.Ватанингизнинг бой маданий тарихига қизиққаним боис, бугун фестивалда иштирок этмоқдаман. Халқингиз қандай буюк маданиятга эга бўлса, миллий қадриятларингиз ҳам шу қадар қадимий ва бой экан. Миллий қадриятларингизнинг асраб-авайланаётгани таҳсинга лойиқ.


Москва шаҳри собиқ мэри Юрий Лужков вафот этди\nМосква шаҳри собиқ мэри Юрий Лужков...\n10.12.2019 14:59 0 2161\nМосква шаҳри собиқ мэри Юрий Лужков 84 ёшида оламдан ўтди, деб хабар берди RT.\nЮрий Лужков Мюнхен (Германия)да вафот этган, унинг юрагини операция қилишган.\nЮрий Лужков 1992—2010 йиллар давомида Москва шаҳри мэри бўлган.\n2010 йили, Россиянинг ўша пайтдаги президенти Дмитрий Медведев Лужковни «ишончни йўқотгани учун» лавозимидан олганди. Кўп ўтмай янги мэр сифатида ҳозиргача ишлаб келаётган Сергей Собянин тайинланганди.\nПрезидент Владимир Путин 2016 йили Юрий Лужковни «Ватан олдидаги хизматлари учун» ордени билан тақдирлаган.


Исроил ҳукумати Иордан дарёси ғарбий соҳилидаги шаҳарлараро қатновда чекловлар жорий қилди.\n03 март 2021, Тошкент вақти: 13:43\nБунинг сабаби сифатида куни кеча айни ҳудуддаги яҳудий аҳоли пунткларида ҳужум содир этилганини келтирилмоқда ва Исроил Мудофаа вазирлиги буни “мудофаа акцияси”, деб атади.\nКеча бу ерда 3 фаластинлик фуқаро ўтиб бораётган автомобилдан ўққа тутилган. Бу ҳужум учун масъулиятни “Ал-Акса жафокашлари гуруҳи” ўз зиммасига олди.\nШу тариқа кескинлашган вазият Бош вазир Ариэл Шарон ва Фаластин мухторияти етакчиси Маҳмуд Аббослар ўртасида ноябрга белгиланган учрашувнинг бўлишини ҳам савол остига қўймоқда.


«Ватанпарвар» ташкилоти Мудофаа вазирлиги тизимига ўтказилади – Газета.uz\n«Ватанпарвар» ташкилоти Мудофаа вазирлиги тизимига ўтказилади\nМудофаага кўмаклашувчи «Ватанпарвар» ташкилоти 210 та ҳудудий бўлинмаси билан биргаликда Мудофаа вазирлиги тизимига ўтказилади. Президент Шавкат Мирзиёев йиғилишда ёшларнинг ватанпарварлик туйғуларини тарбиялаш ва уларга касб-ҳунар ўргатиш вазифаларини бажармаётганлигини таъкидлади.\n28 январ 2021, 11:07 Жамият\nМудофаага кўмаклашувчи «Ватанпарвар» ташкилоти 210 та ҳудудий бўлинмаси билан биргаликда Мудофаа вазирлиги тизимига ўтказилади. Бу ҳақда президент Шавкат Мирзиёев 27 январь куни ёшларни иш билан таъминлаш ва бўш вақтини мазмунли ташкил этишга бағишланган йиғилишда маълум қилди.\n«Газета.uz» мухбирининг хабар беришича, давлат раҳбари икки ҳафта ичида тегишли қарор лойиҳасини тайёрлашга кўрсатма берди.\n«Ватанпарвар» жамоат ташкилотининг асосий фаолияти ёшлар ва фуқароларни маънавий-ахлоқий ва ҳарбий-ватанпарварлик тарбияси билан шуғулланиш, уларда ватанпарварлик, Ватанга муҳаббат туйғуларини шакллантиришдир.\nПрезидент Шавкат Мирзиёев йиғилишда ёшларнинг ватанпарварлик туйғуларини тарбиялаш ва уларга касб-ҳунар ўргатиш вазифаларини бажармаётганлигини таъкидлади.\nАввалроқ ушбу йиғилишда Шавкат Мирзиёев расмий равишда 17 фоизни ташкил этадиган ёшлар ишсизлиги муаммосини ҳал қилиш йўлларини белгилаб бергани ҳақида хабар берган эдик. Президентнинг сўзларига кўра, аслида сонлар бундан анча юқори. Давлат раҳбари ёшлар муаммоларини мувофиқлаштириш ва тизимли равишда ўрганиш вазифасини Давлат хавфсизлик хизматига топширди.


Комил инсонга ўлим ҳам нажот « O'zbekiston ERK Demokratik Partiyasi\n12 March 2017 - 10:00\nХатоларнинг такрорланмаслиги ва ғалабалар устоз-шогирдчилик муносабатларидан туғилади.\nУстоз кўрмаган кимса арзирли мувафаққиятларга эриша олмайди. Хато устига хатога йўл қўяди. Ҳалол билан ҳаромни фарқламайди. Ҳатто у жиддий нарсалар хусусида фикр юритишга сабот тополмайди.\nАбдулхолиқ Ғиждивоний айтганидек, “Аввал дўст, сўнгра йўл излаш лозим”.\nТариқатга, яъни йўлга кириш – инсоннинг ўз устидан ҳукмронлигини ўрнатиш дегани.\nБалким сиз буни англамаётгандирсиз.\nУстоз топа олмасангиз, яхши дўст изланг, хатоларни камроқ такрорлашга эришасиз. Яхши дўст ўртача устоздан устун туради. Аммо яхши дўст топишдан кўра, бир хуржун олтин топиш осон. Бизнинг замонда олтин топган кимсанинг дўстларидан воз кечиши эҳтимоли ҳам йўқ эмас!\nУстоз-шогирдчилик муносабатлари шаклланмаган жамиятларда тарқоқлик, парокандалик ҳукмрон бўлади. Миллат руҳий поракандаликка учраб, мамлакатда маънавий ўпирилиш бошланади.\nШу ўринда “Устоз отадан улуғ” иборасига изоҳ бермасак бўлмайди. “Устоз отадек улуғ” деб ҳам айтишади.\nБиз буни нотўғри ҳисоблаймиз.\nШу боис, сўзимизга Ҳазрат Навоийнинг шеъридан икки мисрани тиргак этсак, иддоаларимиз ишончлироқ чиқади.\nТабиат жоҳидин руҳингни қутқарким, хуш эрмасдур,\nҚафас қайди аро булбулга бўлмоқ мубтало асру.\n“Табиат жоҳидан руҳингни қутқарким” деган сўзлар нимани англатади?\nҲар бир одам туғилганда табиатнинг ўзгармас қонунлари асосида дунё юзини кўради. Унинг феъл-атворида бир маромда такрорланадиган қотиб қолган қонунлар мажмуаси мавжуд. Шеърда, муқаддас китобларда келган ва пайғамбарлар орқали инсониятга туширилган илоҳий қонунлар билан феъл-атворга қўшимча ишлов бериш ҳақида сўз боряпти. Фикр замирида таълим-тарбия ётади. Камолот, охир-оқибат, устозлар сайқал берган одоб ва ахлоққа боғланади. Инсон устозлардан таълим-таърбия дарсини олмаса, у руҳини табиат жоҳилликларидан қутқара олмайди. Умри ғафлатда ўтади.\nҲазрат “…хуш эрмасдур”, деганда, берилган имкониятдан фойдаланмаганлардан надомат туяяпти. Фикрини кучайтириб, “Қафас қайди аро булбулга бўлмоқ мубтало асру”, деркан, у устоз кўрган шогирдни жаннат боғларидаги сайроқи булбулга ўхшатади. Уни ортиқ жаҳолатда (қафасда) ушлаб бўлмайди. Жаҳолатга йўғирилган ҳаёт чексиз моддий бойликларга йўл очган бўлса ҳам, яъни (қафас олтин бўлиб, ичида қизил гул битса ҳам) унинг ҳушёр кимса, (булбул) учун танани тирнаб озор бергувчи тиканча ҳам аҳамияти йўқ, дейилмоқда.\nКомил инсон жоҳилликлардан чекиниб яшайди. Уни жаҳолат ичидаги бойликларга кўмиб, авраб бўлмайди. (Қафасдаги булбулни) “…булбулга бўлмоқ мубтало асру”, ўлим қутқаради.\nҲазрат Навоий эрксиз ҳаётнинг мис чақача қадр-қиймати йўқлигини, бу йўлда ойдинликка бошловчи зот – устоз эканлигини уқтиради.\nШу маънода “Устоз отадан улуғ” иборасида олам-олам маъно борлигини англаймиз. Ҳар қандай ота ҳам фарзандини биологик жиҳатдан дунёга келтиргувчи манба ҳисобланади. Устоз эса шогирдга унинг ўзлигини англатувчи руҳоний “ота”дир.\nКамдан-кам оталар фарзандларига устозлик этиш бахтига эришадилар. Шу жиҳатдан устозлик юки оталик юкидан оғир. Шунинг учун ҳам “Устоз отадек улуғ” сўзи қулоққа эриш чалинади. Ота фарзанд учун улуғ ва қийматли зот. Аммо таълим-тарбиясиз фарзандлар оталарини танимасликлари ҳам бор гап.\nЯна оталар аниқ мақсад йўлида фарзандлар дунёга келишига камдан-кам ҳолларда сабабчи бўладилар. Устозлар эса аниқ мақсадни кўзлаб шогирд етиштирадилар. Яхши оталар ҳам аслида яхши устозлардан таълим оладилар. Улар устоз кўрмаганларида, яхши ота бўлолмасдилар. Ҳар қандай одам ота бўлиши мумкин, бироқ ҳар қандай отадан устоз чиқмайди!


Унда мутасадди корхона ва ташкилотлар, ҳуқуқни муҳофаза қилувчи органлар раҳбарлари ва масъул ходимлари иштирок этишди.\nУнда сектор раҳбари Б. Облоқулов Президентимизнинг 2017 йил 8 августдаги "Ҳудудларнинг жадал ижтимоий-иқтисодий ривожланишини таъминлашга доир устувор чора-тадбирлар тўғрисида"ги қарорида белгиланган вазифалар ва давлатимиз раҳбарининг топшириқлари хусусида атрофлича тўхталиб, ушбу йўналишдаги чора-тадбирлардан кўзланган асосий мақсад жойлардаги мавжуд муаммоларни ҳал этиш, юртдошларимизнинг оғирини енгил қилиш, аҳолининг турмуш шароитини янада яхшилашдан иборат эканини алоҳида таъкидлади.\nШаҳар ИИБ 7-ички ишлар бўлинмаси профилактика инспектори Ф. Аминжоновнинг маҳаллада жамоатчилик томонидан амалга оширилаётган ишлар, жиноятчилик ва ҳуқуқбузарликка қарши курашиш борасидаги фаолияти, юзага келаётган муаммолар ва уларни бартараф этишда вужудга келаётган тўсиқлар тўғрисидаги ҳисоботи тингланди.\nШаҳар ҳокимининг ўринбосари Т. Эсиргапов халқимиз фаровонлигини таъминлаш йўлида амалга оширилаётган ислоҳотлар аҳоли бандлигини таъминлаш, янги иш ўринлари яратилиши, ҳудудда жиноятчилик ва ҳуқуқбузарликларнинг олдини олиш бўйича жамоатчилик назоратини кучайтириш, жамоатчилик назорати масканлари фаолиятини жонлантиришда фуқароларнинг фаоллиги борасида сўз юритди. Шунингдек, ушбу ҳудуддаги аҳолига тиббий хизмат кўрсатувчи оилавий поликлиника врач ва ҳамширалари иши талабга жавоб бермаслигини таъкидлади.\nСайёр қабулда маҳалла яраштирув комиссияси аъзоси Амриддин Салоҳов сўзга чиқиб, маҳалла аҳлини қийнаб келаётган бешта муаммога амалий ечим топишда кўмак сўраб мурожаат этди. Жумладан, маҳалла аҳли Али Қушчи кўчасидаги симёғочларни бетон устунларга алмаштириш борасида икки йил муқаддам шаҳар ҳокимлигига мурожаат этган. Ушбу мурожаат асосида бетон устунлар ўрнатилган. Бироқ иш охиригача етказилмаган. Яъни электр симлари янги устунларга ўтказилмаган, эски симёғочлар олиб ташланмаган.\nАйни пайтда маҳалладаги ичимлик суви қувурлари 68 йил олдин ўтказилган бўлиб, ушбу эскирган қувурларни алмаштириш зарурати туғилган. Бу борада маҳалла аҳли ўз ҳисобидан кўмак беришга ҳам тайёрлигини билдирди.\nМаҳалла ҳудудидаги Сўзангарон ва Али Қушчи кўчаларини таъмирлаш зарурати туғилганлиги таъкидланди.\nМазкур маҳаллада истиқомат қилувчи II гуруҳ ногиронлари — Умар Нажмиддинов, Мусаввар Баракаева, Шаҳрия Алимардоноваларга ногиронлар аравачалари, Меҳри Юсуповага эшитиш мосламаси олиб беришда амалий ёрдам кўрсатиш кераклиги қайд этилди.\nБаҳор ва ёз фаслида табиий газ меъёрий ҳолатда бўлиши, куз-қиш мавсумида эса босим жуда пасайиб кетишидан маҳалла аҳолиси қийналаётганини, ушбу масалани ҳал этишда амалий ёрдам кўрсатилишини сўрашди.\nШунингдек, Башорат Фахриддинова маҳалладаги Сўзангарон кўчасида ноқонуний ташкил этилган автомашиналарнинг вақтинча тўхташ жойи фаолиятига чек қўйиш, маҳалла ҳудудига айрим фуқаролар томонидан чиқинди ташланаётгани, ободонлаштириш бошқармаси томонидан маиший чиқиндиларни ўз вақтида олиб кетиш чорасини кўриш зарурлиги юзасидан шикоят қилди.\nБундан ташқари, Равшан Қобиловнинг хонадонига табиий газ қувури зарар етказаётгани, Дилором Абдураҳмонованинг истиқомат қилаётган уйини расмийлаштиришда юзага келаётган муаммолар хусусидаги мурожаатлари тингланди.\nТадбирда баён этилган ҳар бир мурожаат юзасидан тегишли корхона ва ташкилот, идора ва муассасалар масъулларига муаммони ҳал этиш бўйича топшириқлар берилди.\n23.05.2018 318 № 39 Сиёсат


Тошкентда Matiz ҳаракат вақтида ёниб кетди (видео) | Qalampir.uz\nТошкентда Matiz ҳаракат вақтида ёниб кетди (видео)\n3-саҳифа\t18 Октябрь 2021 21:06 5129\nБугун, 18 октябрь куни Тошкентда Matiz русумли автомобиль ҳаракатланиб кетаётган вақтда ёниб кетди. Ҳайдовчи ўз вақтида машинадан тушиб қолишга улгурган. Бу ҳақда Ички ишлар вазирлиги Йўл ҳаракати хавфсизлиги Бош бошқармаси Матбуот хизмати хабар берди.\nҚайд этилишича, ЙТҲ соат 18:30 да пойтахтнинг Яккасарой туманининг Бобур кўчасида содир бўлган. 1954 йилда туғилган ҳайдовчи М.С. Matiz русумли автомобилда ҳаракатланиб кетаётган вақтда транспорт воситасида қисқа туташув ва унинг ортидан ёнғин юзага келган.\nХабарга кўра, ҳайдовчи тўхтаган ва ўзи зудлик билан автомобилдан тушган. Ёнғин ўт ўчирувчилар томонидан ўчирилган. Ҳодиса оқибатида тан жароҳати олганлар йўқ.\n“Мазкур ҳолат юзасидан Яккасарой туман ФВБ ва ЙҲХБ ходимлари томонидан суриштирув олиб борилмоқда. Барча ҳайдовчилардан бошқарувидаги транспорт воситасининг техник созлигига эътиборли бўлишларини сўраймиз”, дейилади хабарда.\nЭслатиб ўтамиз, бугун, 14 октябрь куни Самарқанд вилоятида Nexia ағдарилиб, ёниб кетди. Бундан аввал, 11 октябрь куни Тошкентда мудҳиш ЙТҲ юз бериб, салонида икки киши бўлган Lacetti ёниб кетганди.\n24 Январь 17:35 66696\n23 Январь 20:24 64736\n23 Январь 11:39 61070\n25 Январь 11:32 55485\n24 Январь 09:34 55334


Президент: Аҳоли томорқаларида энг катта муаммо – сув таъминоти\nЎзбекистонда сув танқислигининг оқибатларини юмшатиш бўйича алоҳида дастур қабул қилинади.\nШавкат Мирзиёев 15 апрель куни ўтказилган видеоселектор йиғилишида сув танқислигининг оқибатларини юмшатиш бўйича бир ҳафта муддатда алоҳида дастур қабул қилинишини маълум қилди.\nЙиғилишда таъкидланишича, 2022 йилда ёғингарчилик ҳисобига, водий, Тошкент вилояти ва Самарқандда сув захираси 20 фоизга кўпайгани билан, Қорақалпоғистон, Бухоро, Қашқадарё, Сурхондарё, Хоразмда сув таъминоти бўйича қийинчиликлар бўлади.\nАҳоли томорқаларида энг катта муаммо ҳам сув таъминоти бўлаётгани қайд этилди.\n«Мисол учун, Қашқадарёдаги 65 минг гектар томорқадан 24 минг гектарида сув муаммо. Бунинг сабаби — туман ҳокимлари сув тармоқларини тиклаш, қудуқлар қазиш, ариқ ва зовурларни тозалаш ишларини вақтида лозим даражада бажармаган», деган давлат раҳбари.\nэкин турлари жойлашувидан келиб чиқиб, аҳоли томорқаларини суғориш учун 4 миллиард куб метр сувни тақсимлаш;\nҳар бир маҳалла кесимида ариқ очиш, тозалаш, тармоқларни тиклаш бўйича графикни тасдиқлаб, ишларни бошлаш топширилди.\nШу билан бирга, Қўшработ, Нуробод, Конимех, Пешку, Чироқчи, Жарқўрғон, Бойсун, Оҳангарон, Ғаллаорол, Фарғона каби туманларда сув таъминоти оғир маҳаллаларда қудуқ қазиш ва насос ўрнатиш харажатларининг бир қисмини қоплашга бюджетдан 50 миллиард сўм ажратилади.\nПрезидент Сув хўжалиги вазирлигига вилоят ҳокимлари билан бирга 1 октябрга қадар:\n4,5 минг километр суғориш тармоқларини тозалаш ва 231 километрини бетонлаш;\n3 мингта гидротехник иншоотни таъмирлаш;\n3,5 мингта насос ўрнатиш, 490 километр насос қувурларини таъмирлаш ва 281 та қудуқ қазишни таъминлашни топширди.\n«Ўтган йили декабрь ойида 2022 йил учун тижорат банкларига 2 триллион сўм имтиёзли кредит ресурслари берилган эди. Бироқ бугунги кунга қадар тижорат банкларига киритилган 790 миллиард сўмлик талабномадан атиги 53 фоизи, айрим ҳудудларда эса 25-30 фоизи молиялаштирилган холос», деган президент.


Перуда 6 кун ичида иккинчи президент истеъфога чиқди\nПеру президенти вазифасини вақтинча бажараётган Мануэл Мерино де Лама истеъфога чиқди. Эътиборлиси, бундан 6 кун аввал Перунинг аввалги президенти Мартин Вискарра ҳам истеъфога чиққанди.\nМерино де Лама 10 ноябрда пора олишда айбланаётган Вискарра истеъфога чиққандан кейин унинг ўрнини эгаллаганди.\nШундан кейин мамлакатда Вискарранинг ўз лавозимидан четлатилишига қарши норозилик намойишлари бошланган. Намойишларни бостириш вақтида 2 йигит ҳалок бўлгандан кейин перулик бир қатор сиёсатчилар, жумладан вазирлар маҳкамасининг 13 аъзоси Меринонинг истеъфосини талаб қилишган ва у билан ишлашдан бош тортишган.\n“Ҳозирда, Перу энг йирик сиёсий инқирозларнинг бирини бошдан ўтказаётган вақтда, бутун мамлакат эътиборига президент лавозимидан кетиш ҳақида ариза бераётганимни етказмоқчиман. Барча перуликларни тинчликка ва бирлашишга чақираман!” – деб мурожаат қилган Мерино телевидение орқали.\nШу билан бирга у истеъфога чиқишга ариза берган 13 вазирнинг истеъфосини қабул қилишни рад этган. “Вазирлар айни вақтдаги ноаниқлик енгиб ўтилмагунча ўз лавозимларида қолади”, – деб таъкидлаб ўтган Мерино.\nПеру парламенти 9 ноябрда Мартин Вискарранинг истеъфосини қўллаб-қувватлаган. Вискаррага импичмент эълон қилинишига 2011-2014 йилларда Могекуа провинцияси губернатори бўлган вақтида пора олганлиги билан боғлиқ илгари сурилган айблов сабаб бўлган. Вискарранинг ўзи пора олганини рад этмоқда. У мамлакатда айнан коррупцияга қарши кураши сабабли кенг қўллаб-қувватланган.\nПеруда Хитойнинг коронавирусга қарши вакцинаси синовлари тўхтатилди\nВақтинчалик президент истеъфосидан сўнг Перу раҳбариятсиз қолди


Теглар: Аёл, Чақалоқ\nДобавлено: 16.12.2016, 11:23\nБугун одам савдоси давр муаммосига айланиб улгурди. Инчинун бундай “фаолият” билан шуғулланувчилар орасида ўз фарзандини ҳам сотиб юбораётганларнинг учраётганлиги жуда ачинарли. “Ҳуқуқ” газетасининг жорий йилдаги 45-сонида Орзигул Жумаева (исм ва фамилиялар ўзгартирилган)нинг тубан қилмиши мисолида бунга яна бир бор амин бўласиз.\nОрзигул 1993 йилда ғузорлик Эргаш исмли йигитга турмушга чиқиб, тўрт нафар фарзандли бўлганда болаларининг барчасини эрига ташлаб ажрашиб кетди. 2014 йилда ишлаш учун Новосибирскка кетиб, ўша ерда деҳқонободлик бир эркак билан танишиб, бирга яшади. Ундан ҳомиладор бўлиб қолгач, 2015 йилнинг бошида уйига қайтди. Ойлар ўтиб, фарзанди Равшан туғилди ва Орзигул онасининг уйида яшай бошлади. Тирикчилик ташвишлари кўпайиб, дўконлардан қарзга ботди ва Орзигул яна сафар тараддудига тушди. Аммо ...\nҚУЛОҚҚА ХУШ ЁҚҚАН БАШОРАТ\n— Россияга яна ишга кетишим керак, — бемор боласини фолбинга кўрсатгани келган Орзигул нолий кетди.\n— Болангиз билан қийналиб қолмайсизми? — деди Нигора фолбин унинг қўлидан ҳали икки ойлик ҳам бўлмаган чақалоқни олиб.\n— Билмасам, — чайналди Орзигул...\nБоланинг иссиғи баланд, қорни дам бўлган, тагликлари тўлган, кийимлари ҳам бир аҳволда эди.\n— Раҳима кеча бир дугонасини етаклаб келибди, дея гапида давом этди Орзигул. — Бухородан, дейди. Кейин билсам, Косондан экан. Тирноққа зор эмиш. Болангизни барибир боқа олмайсиз, унга беринг, харажатларини берамиз, дейди. Бошим қотди. Ўйлаб кўрай, эртага хабар олинглар, дедим...\n— Болангиз сизга эмас, бошқа аёлга кўринаяпти, — деди Нигора фолбин конфетлар билан фол кўриб. — Раҳиманинг гапи тўғри. Барибир бу аҳволда болангизни боқа олмайсиз. Сизга ортиқча юк бўлади. Уларга бериб юборинг. Ташвишидан қутуласиз...\n2 МЛН. 800 МИНГГА БАҲОЛАНГАН ТИРИК ЖОН\nКосонлик Адолат Бўронова турмуш ўртоғи Мансур билан ўн саккиз йил бирга яшашди. Шу йиллар давомида уларнинг хонадонида чақалоқ йиғиси эшитилмади. Ажрашиб кетиш жуда оғир эди.\nШундай кунлардан бирида мубораклик таниши Раҳимадан қишлоқларида Орзигул исмли бир аёл Россияда иш¬лаб келиб, фарзандли бўлгани, боласини боқишга имконияти йўқлиги ҳақида эшитиб, ичи чироқ ёқилгандай ёришиб кетди. Дарҳол Ра¬ҳима билан йўлга отланишди.\nОрзигулни қидириб борган икки аёл уни фолбиннинг уйидан топишди. Эшиги очилиб, Раҳима, унинг изидан Адолат кирди.\nГурунг узоқ давом этди. Ра¬ҳима яна "ўша масала"да келишганини айтди. Адолат кўзига ёш олиб ялинди. Нигора фолбин ҳам уларга қўшилиб, барибир боласини боқа олмаслигини, бу аҳволда нобуд қилиб қўйишини айтиб, Адолатга берса яхши бўлишини таъкидлади.\nОрзигул бироз ўйланиб туриб, Россияга кетиш учун ҳужжат тўғирлаш, қарзларидан қутулиш учун 2 млн. 800 минг сўм кераклигини айтди. Адо-лат сумкасидан 1 млн. 300 минг сўм ва 300 АҚШ доллари чиқариб берди. Орзигулдан болани ўз ихтиёри билан берганлиги, бу ҳақда ҳеч қаерга шикоят қилмаслиги тўғрисида тилхат ёздириб олди.\nОрзигул пулдан 300 минг сўмини олиб, дўконларни айланиб, қарзларини берди. Кўз ўнгидан чақалоғи кетмади, уни яна кўргиси келди. Узоқ ўйланиб, Нигора фолбиннинг уйига қайтди. Пулларни олиб, боласи-ни қайтариб беришларини сўради. Аммо фолбин унга энди бунинг иложи йўқлигини айтди.\nОрзигулнинг кўзига дунё қоронғу бўлиб кетди. Оёғини қўлига олиб, участка инспекторига югурди. Унга бўлган воқеани оқизмай-томизмай гапириб берди. Қилмишидан пушаймонлигини билдириб, боласини қайтариб олиб беришларини сўради.\nЎЙЛАМАЙ БОСДИМ ТИКАННИ...\nСуднинг қора курсисидаги бу тўрт аёл икки ойлик норасиданинг ожиз аҳволидан фойдаланиб, уни бир буюм ё ҳайвондай баҳолаб, тақдири устидан ҳукм чиқариб қўйишди. Аммо суд чақалоқфурушлар устидан ўз ҳукмини эълон қилди. Жиноят кодексининг те¬гишли моддаларига кўра, Орзигул Жумаева ҳамда Адолат Бўроновага 6 йил озодликдан маҳрум қилиш жазоси тайинланди. Жазо шартли ҳисобланиб, 3 йил синов муддати белгиланди. Нигора Муродова ҳамда Раҳима Жовлиева эса 5 йил муддатга озодликдан маҳрум қилинди. Уларга ҳам жазо шартли ҳисобланиб, 2 йил синов муддати белги¬ланди. Жиноятга жазо муқаррарлиги аниқ, аммо гўдакнинг “Меҳрибонлик уйи”да қолишига сабабчи бўлган бу она энди ўзини кечира олармикин?


Москвада ўзбек адабиётига оид китоб чоп этилди\n22 январ 2021, Тошкент вақти: 02:36\n“Очилган атиргуллар иси” китоби, нашриётчининг айтишича, ўқувчиларда катта қизиқиш уйғотмоқда.\nМосквада ўзбек оғзаки ижоди ва адабий меъросига бағишланган “Очилган атиргуллар иси” номли тўплам рус тилида чоп этилди. Бу “Художественная литература” нашриётининг ўзбек адабиётига доир сўнгги 2 йил давомида чиқарган 2-чи тўпламидир.\nРоссияда энг йирик ҳисобланган “Художественная литература” нашриётида чоп этилган тўпламда буюк ўзбек шоири ва мутафаккири ҳазрат Алишер Навоий асарларидан ташқари ўзбек миллий достонлари, эртаклари, мақол ва маталлари жой олган.\nБу, дейди Озодлик билан суҳбатда “Художественная литература” нашриёти бош директори Георгий Пряхин, 4 йилдан буён чоп этилаётган “МДҲ мумтоз адабиёти” кутубхонасининг 30 га яқин жилдларидан биридир”.\n- Сиз қизиқаётган ўзбекча китоб аслида иккинчи жилд ҳисобланади, унинг биринчи жилди бир йил олдин нашр этилган. У ўзбек шеъриятига, албатта биринчи навбатда Алишер Навоий асарларига бағишланган эди. “Очилган атиргуллар иси” адабий тўплами эса асосан халқ оғзаки ижоди ва фолклорига бағишланган. Бу асарларни яратишда биз россиялик мутахассислар билан биргаликда бу соҳада энг йирик ҳисобланган ўзбек мутахассислари, жумладан Навоий номидаги Тил ва адабиёт институти директори маслаҳатчиси доктор Тўра Мирзаев, фанлар доктори Фарид Ҳамроевларни жалб қилдик. Кириш сўзини Россиянинг собиқ элчиси, ҳозирда “Россотрудничество” Федерал агентлик директори Фарид Мухаметшин ёзиб берди,- дейди Георгий Пряхин.\n"Ўзбекистон маданияти ва санъати форуми" жамғармаси (Фонд Форум) ўз расмий сайти орқали "Очилган атиргуллар иси" Россиядаги Ўзбекистон Республикаси элчихонаси ва Фонд Форумнинг ваколатхонаси "ҳамкорлигида" "Художественная литература" нашриётида босмадан чиқарилганини маълум қилди.\n"Художественная литература" нашриёти раҳбари мумтоз Фонд Форумнинг ўзбек адабиёти наъмуналарини ўз ичига олган китобнинг рус тилида чоп этилишига умуман алоқаси бўлмаган. Айни пайтда, Георгий Пряхин Фонд Форум тарқатган хабарни изоҳламади.\nУнинг айтишича, “Очилган атиргуллар иси” адабий тўплами тўлалигича МДҲ давлатлари доирасида тузилган Гуманитар ҳамкорлик халқаро фонди ҳомийлиги остида нашрдан чиққан ва сотиш учун мўлжалланмаган.\n“Художественная литература” директорининг сўзларига кўра, 2011 йилда ўзиниг 80 йиллигини нишонлаган нашриёт совет даврида ҳам ўзбек мумтоз адабиёти намуналарини махсус таҳририят цензураси остида нашрдан чиқариб келган бўлса, ҳозирда “МДҲ мумтоз адабиёти” кутубхонаси бевосита у ёки бу мамлакат адабиётшунослари билан ҳамкорликда чиқарилмоқда.\n“Тўпламда келтирилаётган асарларнинг бир қисми биринчи маротаба чоп этилмоқда, унинг устида энг замонавий мутахассислар ҳамкорликда иш олиб боришди”, дея давом этади Георгий Пряхин.\n- Бу асарларнинг рус тилида чоп этилаётгани ўзбек шеъриятидан бехабар россияликлар ва ўз юртидан узоқлашиб кетаётган ўзбеклар учун фойдали, деб ҳисоблайман. Менимча, бу асар Москвада охирги йилларда кўпайиб қолган ўзбеклар ички дунёсини тушуниш учун, янги даврда ўзбек-рус маданиятларининг ўзаро алмашувини йўлга қўйишга хизмат қилади. Руслар ва ўзбекларнинг сиёсий алоқалари бу бир масала, лекин асар маиший даражада бир-биримизни тушуниш учун жуда зарурдир. Шахсан мени ҳар бир даврга оид миниатюралар, асарда келтирилаётган туғилиш, ўлим, бешик устида, далада айтиладиган қўшиқлар, ажойиб достонлар қойил қолдирди, дейди нашриёт директори.\nГеоргий Пряхиннинг сўзларига кўра, 712 варақдан иборат “Очилган атиргуллар иси” асари ҳозирча 500 нусхада чоп этилган – тўпламнинг биринчи жилди 1000 нусхада чиққанига қарамасдан бир неча ҳафта ичида сотиб бўлингнан.\n15-16 аср миниатюралари билан жиҳозланган бу китоб Россия ва хориждаги кутубхоналар, ўқув юртлари, рус мактаблари ва лицейлари ҳамда бошқа ташкилотларига юборилмоқда. “Художественная литература” директори “Очилган атиргуллар иси” душанба куни Страсбургда бошланаётган йирик жаҳон нашриётлари анжуманида тақдим этилиши ва унга қизиқишини билдирилса, инглиз тилида ҳам чоп этилиши мумкинлигини алоҳида урғулади.\nСуҳбатимиз сўнггида “Художественная литература” нашриёти бош директори Георгий Пряхин яқин келажакда нашриётда ўзбек адабиётига оид яна бир қатор асарлар нашрга тайёрланаётганини маълум қилди.\n- Ўзбек адабиётини чоп этиш бизнинг режаларимизда бор. Мен бу режалар амалга ошишига ишонаман. Биз анчадан буён ўзбек шоири Абдулла Ориповнинг 60-70 йилларга оид илк асарларини рус тилида чоп этишни режалаштириб қўйганмиз.Мен бу режаларнинг амалга ошишига ишончим комил,- дейди Георгий Пряхин.


ТОМОРҚAДAН УНИМЛИ ФОЙДAЛAНAЁТГAН «ЧAҚAР»ЛИКЛAР — Teleradio.uz\nТОМОРҚAДAН УНИМЛИ ФОЙДAЛAНAЁТГAН «ЧAҚAР»ЛИКЛAР\nAЙНИ КАРАНТИН ДАВРИДА ҒУЗОР ТУМАНИДАГИ «ЧАҚАР» МФЙДА ИСТИҚОМАТ ҚИЛУВЧИ ОИЛАЛАР, ЎЗ УЙЛАРИДА НИМА ИШЛАР БИЛАН БАНД ?\n— Ушбу савол билан маҳалла раиси Қувондиқ ака Нафасов билан боғландик. Раҳбарнинг айтишича, ҳозирги вақтда маҳалла аҳолиси, барча тартиб ва чекловларга риоя қилган ҳолда, ўз уйларида қолиб, томорқасида меҳнат қилмоқда ёки бошқа самарали ишлар билан шуғулланмоқда.\nЖумладан, шу маҳаллада истиқомат қилувчи Бобоқулов Шапоат ака ҳам бир неча йиллардан буён томорқасида иссиқхона ташкил қилиб оиласига қўшимча даромад олиб кирмоқда. 2018 йили ўз маблағлари ҳисобидан ҳовлисининг 4 сотиқ майдонига замонавий иссиқхона ташкил қилган Шапоат ака айни вақтда помидор ва бодиринг кўчатларини парвариш қилмоқда. Беш киши яшайдиган мазкур оилада иссиқхона ишлари вақтида олиб борилмоқда. Ҳеч ким бекор ўтирмайди. Иссиқхона томчилатиб суғориш тизимига эга. Ўтган 2019-йилда иссиқхонага экилган бодирингни ўзидан барча харажаатларимиз деярли қопланди,- дейди Шапоат ака. -Ҳозирги вақтда 1 200 туп помидор кўчатларини эккиб ҳосилни териш ниятидамиз. Тез кунларда ҳосилни бозорга чиқарамиз. Оиламизнинг қўшимча даромади шу иссиқхонадан. Суҳбат сўнгида қахрамонимиз яна 10 сотиқ майдонга барча қулайликларга эга иссиқхона ташкил қилишини ва унда ҳам помидор етиштиришни режа қилаётганлигини айтди. Тиниб-тинчимас Шапоат аканинг меҳнатсеварлиги кўпчиликка ибратдир.\n«ЧАҚAР» маҳалла фуқаролар йиғинида истиқомат қилувчи яна бир меҳнатсевар оила бу Ўктам ака Маъмуровлар хонадонидир.\nУшбу хонадон ҳам томорқасини бекор қўймай, эни 7 метр ҳамда узунлиги 25 метр жойга иссиқхона ташкил қилинган бўлиб иссиқхонада айни кунларда лимон, помидор ҳаттоки банан дарахти ҳам парвариш қилинмоқда. Оила боши, 79 ёшни қоралаган Ўктам ака ҳали тетик, қариликни писанд қилмай фарзандлари ва набералари билан тенгма-тенг меҳнат қилмоқда.\nКўп йиллардан буён иссиқхонада фаолият олип бораётган Ўктам ака сўзимиз аввалида айтганимиздек 4 та банан дарахтини ҳам парваришламоқда. Бундан ташқари иссиқхонада 22 та лимон, 4 та апелсин, 3 та мандарин ҳам барқ уриб ривожланмоқда.\nБиз билан суҳбатни якунлар экан «ЧAҚAР» МФЙ раиси Қўвондиқ ака Нафасов юқорида сизга ҳикоя қилган оилаларимиздек намунали, меҳнатсевар, ишбилармон хонадонлар маҳалламизда кўплаб топилади дейди. Ҳа, “Чақар”ликлар томорқадан унумли фойдаланимоқда. Ҳар ким меҳнатнинг кетидан бахт топгани рост.\nОтабек ЗИЁ, teleradio.uz мухбири


Россия-Ўзбекистон: Археологларнинг қўшма лойиҳаси – бугун ва эртага - Фарғона.Ру ахборот агентлиги\n21:21 msk, 14 Июль 2020\n16.10.2006 13:45 msk\nНигора Ҳасанова, Тошкент шаҳ\nИш жараёни. Александр Шепелин фотоси\nОхирги йилларда Россия-Ўзбекистон археологик экспедицияси анъанага айланиб бошмоқда. Ҳар йили, баҳор ва кузда, Россия Давлат Шарқ музейи ходимлари гуруҳи ўзбекистонлик ҳамкасблари билан бирга ишлайдилар. Россиялик ва ўзбекистонлик археологлар олиб бораётган қўшма фаолият мақсад ва вазифалари ҳамда ҳамкорликнинг бошқа муҳим жиҳатлари ҳақида Россия Давлат Шарқ музейининг илмий ишлар бўйича директор ўринбосари Тигран Мкртычев гапириб берди.\n- Мен қадим тамаддун (цивилизация) ҳудуди бўлмиш Ўзбекистонга яна бир бор келганимдан жуда хурсандман. Уни нафақат ўзбекистонлик ва россиялик археологлар, балки бутун дунёдан келувчи олимлар ўрганмоқдалар. Шарқ музейида Ўрта Осиё археологияси сектори каби илмий бўлинма мавжуд бўлиб, у 2000 йилдан буён Ўзбекистон Бадиий академияси Санъат фанлари институти ҳамда академик Э. В. Ртвеладзе бошчилигидаги Тоҳар экспедицияси билан ҳамкорлик қилади. Маълумки, сўнгги йилларда Эдвард Васильевич ўз эътиборини Амударё қирғоғида жойлашган қадим шаҳар - Кампиртепа каби Бақтрия марказини тадқиқ этишга қаратган. Биз бу тадқиқотчилик ишига қўшилдик ва Эдвард Васильевичнинг розилигини олган ҳолда биргаликдаги фаолиятимизнинг икки асосий йўналишини белгилаб олдик.\nКушон квартали. Александр Шепелин фотоси\nБиринчи йўналиш стратиграфия билан боғлиқ: биз қадим шаҳар пайдо бўлган давр ва шаҳар ҳудудидаги тарихий даврлар кетма-кетлигини аниқлаш учун шаҳар қатламларининг қандай йиғилганини аниқлашимиз зарур. Бу йўналишда мен ўз ҳамкасбларим билан бевосита Кампиртепа қароргоҳида ишладим. Мен шов-шувга арзирли материаллар топдик, деб айтолмайман, улар пировардида тарихни яратувчи шунчаки “кундалик” топилдиқларга кирадилар. Энг аввало, биз қароргоҳ ҳудудида юнон-бақтрия ва ундан сал аввалги даврга дахлдор қатламларни топдик, бу Эдвард Васильевичнинг Кампиртепа қадимда аҳоли пункти бўлганлиги ҳақидаги тахминини яна бир бор тасдиқлади. Ҳозир экспедициямизнинг бир қисми Кампиртепани шаҳар деб ҳисоблаш фикридан қайтган. Бу нимадир бошқа нарса, кўпроқ – божхона, юк жўнатиш жойи, қалъа бўлган бўлиши мумкин ва у насроний эрасигача бўлган тўртинчи асрдан, насроний эрасининг иккинчи асри бошларигача, яъни анча узун муддат давомида мавжуд бўлган.\nАкадемик Эдвард Ртвеладзе. Александр Шепелин фотоси\nИккинчи йўналиш, Эдвард Васильевичнинг ўйича, қадим шаҳарнинг тўла очилиши эди. Ҳамкасбларимдан бири Сергей Болелов Кушон кварталини ковлаш билан, яъни уни тўла очиш билан шуғулланмоқда ва бу иш натижасида Кушон даврида қурилган шаҳар иншооти билан боғлиқ қизиқ маълумот олинган. Ҳамкасбларим мазкур жойнинг фақат архитектурасини эмас, ижтимоий-иқтисодий тақсимотини ҳам топа олганлар, чунки биз жуда кўп бир хил биноларни топдик, улар у ёки бу участкани қанақа оила эгаллаганини аниқлаш имконини берди. Ҳамкасбларим алоҳида ҳовлиларни ҳам ажратганлар. Айнан шу каби ашёвий гувоҳликлар билан биз тарих дарсликларига кичкина бўлса-да, аниқ-тиниқ сатрларни киритмоқдамиз. Айни пайтда улар ёзма манбаларда бизгача деярли ҳеч нарса етиб келмаган шунчалик қадим давр ҳақидадир.\nЖ. Илёсов, С. Болелов, Т. Мкртычев. Александр Шепелин фотоси\nБундан ташқари, бизнинг Ўрта Осиё экспедициямиз Э. В. Ртвеладзе экспедицияси билан биргаликда Пашқурт ҳавзасида ишламоқдалар. Ўта қизиқарли бўлган бу жой ҳам Ўзбекистон жанубида жойлашган. Биз Пашқурт қишлоғи олдидаги Дабилқўрғон ўрнини танладик ва уни қазий бошладик, анча катта қийинчиликларга дуч келдик ҳамда ўз вазифаларимизни бироз ўзгартиришга қарор қилиб, пировардида бутун жазирани ўргана бошладик ва жуда қизиқ материаллар топдик. Тошкентлик ҳамкасбларимиздан бири Жангар Илёсов мақбараларни очмоқда, бу илк ўрта асрлардаги дафн маросими ҳақида тасаввур беради.\nБундан ташқари, ушбу жазира ҳудудида олиб борилган текширишлар чоғида бир қўрғон очилган. Бу қўрғонни ҳозир тошкентлик ёш археолог Виктор Мокробородов ковлаяпти. Ҳозир эса менга ҳамкасбларим амалга оширган муҳим кашфиёт ҳақида хабар бердилар: Пашқурт ҳавзаси ҳудудида бронза асрига дахлдор қишлоқ очилибди. Шу пайтгача маҳаллий халқ вакиллари бизларга бир неча бор бу ерда бронза асрида кулолчилик саноати мавжуд бўлганлиги ҳақида гувоҳлик берувчи турли сопол идишлар – кўралар, кўзаларни олиб келгандилар. Ҳозирги пайтда ҳақиқатан ҳам реал қишлоқни оча олдик, меъморчилик обидалари қолдиқларига чиқдик. Шундай қилиб, олдимизда Ўзбекистон жанубидаги бронза даврининг мутлақо янги обидаси юз очмоқда. Улар унчалик кўп эмас ва ўйлайманки, бу фақат Ўзбекистон тарихинигина эмас, бутун Марказий Осиё тарихини ўрганишда жуда муҳим воқеа бўлиб ҳисобланади.


Наманган худудий электр тармоқлари корхонаси жамоаси эрта тонгда мажлислар залига йиғилишди. Уни касаба уюшма қўмитаси раиси Рустамжон Дедамирзаев очди. У бугун кун масаласи – Биринчи Президентимиз Ислом Каримов таваллуд топган сана – 30 январь арафасида истиқлолимиз меъмори бўлган бу улуғ шахсга ҳурмат бажо келтиришни сўради.\nВилоят маънавият тарғибот гуруҳи аъзоси, “Дунё ва давр” - “namnews.uz” нашрлари бош муҳаррири Раҳимжон Ирисов Ўзбекистон Республикаси Президентининг Ислом Каримовнинг хотирасини абадийлаштириш тўғрисидаги қарори матнини газетадан ўқиб эшиттирди. Шунингдек, у халққа, давлатга, жамиятга хизмат қилишнинг олий намунаси бўлган бу инсоннинг ҳаёт йўли ҳар бир фуқарога ўрнак эканлигини таъкидлади. Бунда “Дунё ва давр” гезетаси саҳифаларида ўтган йиллар Биринчи Президентимиз қаламига мансуб асарлар тўпламидан давомли берилган иқтибосларга эътибор қаратди. Бу иқтибослар “Ислом Каримов асарларини ўрганамиз” рукни остида яна ва яна чоп этилишини билдирди.\nСўзга чиққанлар ижтимоий соҳанинг ҳамма жабҳасида тизим яратган Ислом Каримов мамлакатимизда электрлаштиришни ривожлантириш, энергия манбааларини яратиш, муқобил энергия ишлаб чиқариш ғояси ва харакатининг ҳам асосчиси эканлигини таъкидлашди. Бунинг учун сохада ишловчилар Биринчи Юртбошимиз ғояларига содиқ ҳолда ўзларига бириктирилган вазифаларда сидқидиллик билан меҳнат қилишга сўз бердилар.\nБурч ва жасоратингиз асло унутилмайди!\nҳамиша номи Каримов Ислом ёдда


“Сток Сити” Крауч билан шартномани узайтириши мумкин\n4 январь, 2017, 14:40\nАнглиянинг “Сток Сити” клуби ҳужумчи Питер Крауч билан амалдаги шартномани узайтириши мумкин. Буни жамоа бош мураббийи Марк Хьюз тасдиқлади.\n“Биз ўзаро келиша олишимизга ишонаман. Бу менинг шаҳсий фикрим. Крауч 3-4 йил аввал қандай ўйнаган бўлса, ҳозир ҳам ҳудди шундай. Унинг ўйинлари ҳамон ўзгармаган”, - дейди Хьюз Sky Sportsга берган интервьюсида.\nМаълумот учун, Питер Крауч бу мавсум премьер-лиганинг 12та учрашувида иштирок этган (шуларнинг 4тасида асосий таркибда) ва ўз ҳисобига 2та гол ёздириб қўйишга эришган. Таъкидлаш керакки, 35 ёшли футболчи 2011 йилдан буён “Сток Сити” шарафини ҳимоя қилиб келмоқда\nЭслатиб ўтамиз, "Сток Сити" кеча 20-турида меҳмонда "Кристал Пэлас" мехмони бўлиб, 1:2 ҳисобида ғалаба қозонган эди.


23 Мая 2020 739\nТошкентда 33 нафар, Наманганда 7 нафар бемор тузалиб, юртимизда жами соғайганлар 2 532 нафарга етди.\nПойтахтимиздаги Вирусология илмий-текшириш институти клиникасида 17 нафар, Эпидемиология, микробиология ва юқумли касалликлар илмий-текшириш институти клиникасида 16 нафар, жами 33 нафар бемор бутунлай соғайди.\nВирусология илмий-текшириш институти клиникасидан соғайганларнинг 10 нафари эркак, 7 нафари аёллардир. Улар орасида энг ёши каттаси 61 ёшда бўлса, энг ёши кичиги 5 ёшда.\nЭпидемиология, микробиология ва юқумли касалликлар илмий-текшириш институти клиникасида соғайганларнинг 12 нафари эркак, 4 нафари аёллардир. Улар орасида энг ёши каттаси 63 ёшда бўлса, энг ёши кичиги 2019 йилда туғилган.\nТошкент шаҳрида шу пайтга қадар 906 нафар бемор соғайган.\nНаманганда тузалганларнинг 2 нафари эркак, 5 нафари аёл бўлиб, энг ёши каттаси 80 ёшли онахон бўлса, энг ёши кичиги 14 ёшда.\nНаманганда ҳозирга қадар соғайганлар 240 нафар, даволанаётганлар 9 нафарни ташкил этади.\nШундай қилиб, бугун 40 нафар бемор тузалиб, мамлакатимиз бўйлаб бутунлай соғайганлар 2 532 нафарга етди.\nЭслатиб ўтамиз, айни пайтда юртимизда коронавирус аниқланган беморлар сони 3 089 нафарни ташкил қилиб, соғайган ва вафот этганлардан ташқари, мамлакатимизнинг 7 та ҳудудида жами 544 нафар бемор даволаняпти, деб хабар беради Соғлиқни сақлаш вазирлиги матбуот хизмати.


Четверг, 17 Декабрь 2015 13:18\nИмтиёз ва эътибор тадбиркор хотин-қизлар ташаббусларини рўёбга чиқаришда муҳим омил бўлмоқда\nПойтахтимизда “Тадбиркор аёлнинг энг яхши лойиҳаси” танлови республика босқичи ғолибларини тақдирлашга бағишланган маросим бўлиб ўтди.\nЧетверг, 17 Декабрь 2015 13:16\nЙўловчилар учун қулайлик\nҚўқон шаҳрида “Қўқон дарвозаси” авто шоҳбекати бунёд этилиб, фойдаланишга топширилди. Натижада Фурқат, Бешариқ ҳамда Ўзбекистон туманларидан мазкур қадимий кентга қатновчи йўловчилар учун қулайлик яратилди.\nХаражатларни тежаш чораси\n“Royal Dutch Shell” (Нидерландия — Буюк Британия) нефть-газ компанияси “туманли Альбион”даги соҳадоши “BG-Group” билан бирлашганидан сўнг 2800 та иш ўрнини қисқартиришни режалаштирмоқда.\nБинокорлар талабига мос\nСирдарё вилояти марказидаги “Гулистон мотор” масъулияти чекланган жамияти бундан бир неча йил аввал қишлоқ хўжалиги техникаларини таъмирлаш йўналишида фаолият бошлаган эди.\nЧетверг, 17 Декабрь 2015 13:15\nПойтахтимиздаги “Истиқлол” санъат саройида “Кексалар — эъзозда” деб номланган концерт дастури намойиш этилди. Шу муносабат билан бу ерга отахону онахонлар, маданият ва санъат намояндалари, жамоатчилик вакиллари ҳамда ёшлар таклиф қилинди.\nЎзбекистон Республикаси Конституцияси қабул қилинганининг 23 йиллиги байрами арафасида Қибрай туманидаги Дўрмон қишлоғи аҳолиси учун туҳфа ҳозирланди. Яъни ҳудудда замонавий маданият ва аҳоли дам олиш маркази фойдаланишга топширилди.


«Касперский лабораторияси» топ-менежери ҳибсга олинди - Дунё - PressNews.uz\nБош Саҳифа / Дунё / «Касперский лабораторияси» топ-менежери ҳибсга олинди\n«Касперский лабораторияси» топ-менежери ҳибсга олинди\nҚўшилди: 25 январ 2017 15:00\n«Касперский лабораторияси»нинг компьютер билан боғлиқ ҳодисаларни ўрганиш бўлими раҳбари Руслан Стоянов 2016 йил декабридан буён «Лефортово» тергов изоляторида ҳибсда сақланмоқда. Бу ҳақда «Коммерсантъ»га Федерал хавфсизлик хизматига (ФХХ) яқин манбаси маълум қилди. Компания матбуот хизмати ҳибс амалга ошганини тасдиқлади ва тергов «алоҳида шахсга нисбатан олиб борилаётгани»ни таъкидлади.\nНашр маълумотларига кўра, ҳибс ФХХ ахборот хавфсизлиги маркази (АХМ) раҳбари ўринбосарларидан бирига нисбатан текширув билан боғлиқ бўлиши мумкин. Бир вақтнинг ўзида ўша иш бўйича АХМ бўлинмаларидан бирининг бошлиғи Сергей Михайлов ҳам ҳибсга олинган. Тергов Россия жиноят кодексининг «Давлатга хиёнат» моддаси бўйича олиб борилмоқда.\nГазета манбалари маълум қилишича, хусусан, АХМнинг кибержиноятлар бўйича экспертизалар ўтказишда ҳамкорлик қилган хусусий компаниялар билан ўзаро алоқалари текширилмоқда. Гўёки АХМ ходими ахборот хавфсизлиги соҳасидаги қандайдир Россия компанияси ходими воситачилигида хорижий ташкилотлардан пул олгани ҳақидаги маълумот текширилмоқда.


АҚШ элчиси Россия расмийларини фожеани "сенсация яратиш" учун ишлатмасликка чақирди\nРоссия расмийлари ва парламент вакиллари Техас штатида вафот этган 3 яшар Макс Шатто, уни боқиб олган она тарафидан ўлдирилганини иддао қилиб келмоқда.\nАҚШнинг Россиядаги элчиси америкалик оила боқиб олган рус болакайининг ўлимини “сенсация яратиш” мақсадида ишлатишни тўхтатишга чақирмоқда.\nКейинги бир ҳафта давомида Россия расмийлари ва парламент вакиллари Техас штатида вафот этган 3 яшар Макс Шатто (асл рус исми Максим Кузмин), уни боқиб олган она тарафидан ўлдирилганини иддао қилиб келмоқда.\nАҚШ элчиси Майкл МакФол Интернетда эълон қилган блогида, Россия матбуоти америкаликларни ёмон отлиқ қилаётганидан “ташвишда” эканини билдирди. АҚШ расмийлари, дея ёзди МакФол, болакайнинг ўлими сабабларини аниқлаганича йўқ ва бу хусусда “синчковлик билан терговни” давом эттирмоқда.\nКеласи ҳафта Россия Ташқи ишлар вазири Сергей Лавров ва АҚШ Давлат котиби Жон Керри учрашуви давомида мазкур ҳодисанинг ҳам муҳокама қилиниши кутилмоқда.\nАйни пайтда, америкалик оила боқиб олган Максим Кузмин ва укаси Киррилнинг биологик онаси Юлия Кузмина маст ҳолатда поезддан тушириб қолинди. Пайшанба куни Юлия Кузмина Россия телеканалида чиқиш қилиб, аввалги айш-ишратли ҳаёт тарзидан воз кечгани ва америкалик оилада тарбияланаётган ўғлини қайтариб берилиши талаб қилган эди. Маълум бўлишича, Россия федерал телеканлларидаги интервьюлардан кейин Кузмина Москвадан Псковга қайтаётиб, ўйнаши билан маст ҳолатда тўполон қилганидан кейин поезд маъмурияти уларни тушириб юборишга мажбур бўлган.


Навоий вилоятида «ақлли» газ ҳисоблагичлар ўрнатила бошлади\nДолзарб 25 март 2021 408\n2020 йил май ойидан бошлаб, Навоий вилоятида замонавий газ ҳисоблагичларни ўрнатиш ишлари бошланди. Вилоятда табиий газдан фойдаланувчи 152 мингдан ортиқ аҳоли истеъмолчилари мавжуд бўлиб, 2021 йил якунигача мазкур хонадонига газ ҳисоблагич ускуналари ўрнатилиши кўзда тутилган.\nҲисоблагич ўрнатиш жараёнида истеъмолчилар учта, яъни «қизил ҳудуд», «сариқ ҳудуд» ва «яшил ҳудуд»га бўлиб олинган. Газ истеъмоли катта, лекин истеъмолчи тўлови кам жойлар «қизил ҳудуд», истеъмол ҳам, тўлов ҳам ўртача бўлган жойлар «сариқ ҳудуд»”, истеъмолга яраша тўлов қилинаётган, истеъмолчиларнинг тўлов интизоми яхши жойлар эса «яшил ҳудуд» сифатида ажратиб олинган.\n«Hududgaz Navoiy» газ таъминоти филиали томонидан айни вақтга қадар вилоят бўйича жами 38 597 та, «қизил» ҳудуд ҳисобланган Кармана туманида эса 25 758 та «ақлли» ҳисоблагич аҳоли хонадонларига ўрнатилди. Жорий йилнинг апрель ойига қадар мазкур туманда аҳоли хонадонларига «ақлли» ҳисобдонлар тўлиқ ўрнатиб бўлинади.\nВилоятнинг Қизилтепа, Хатирчи туманлари ва Навоий шаҳар ҳудуди ҳам қизил ҳудудга киритилди.\nМазкур ҳудудлардан Навоий шаҳрида 41 586 та, Хатирчи туманида 12 456 та ва Қизилтепа туманида 19 251 та аҳоли истеъмолчиларига «ақлли» ҳисоблагичлар ўрнатиш режалаштирилган бўлиб, мазкур ҳудудларда ишлар бошлаб юборилган..\nҚизилтепа туманида 4 та пудратчи ташкилотлар ва фуқаровий-ҳуқуқий шартномалар асосида жами 40 нафардан ортиқ пайвандчи ва чилангарлар жалб этилиб, зарур техникалар ҳамда моддий техник ресурслар вақтида етказиб берилиши натижасида бугунги кунга қадар 2 500 дан ортиқ «ақлли» ҳисоблагичлар аҳоли хонадонларига ўрнатилди.\nМазкур туманда аҳоли хонадонларига тўлиқ замонавий ҳисобдонларни ўрнатиб бўлиш жорий йилнинг май ойига қадар якунлаш кўзда тутилган. Бўлиб, ҳозирда туманнинг «Ванғози», «Узилишкент», «Гулзор», «Айрончи», «Гулбоғ», «Бўстон», «Сўфиён», «Ўзбекистон», «Фурқат», «Ғойибон», ва «Алишер Навоий» маҳаллаларида «ақлли» газ ҳисоблагичларни ўрнатиш ишлари олиб бориляпти.\nМаълумот ўрнида аҳоли истеъмолчилари учун «ақлли» ҳисоблагичларни ўрнатиб бериш мутлақо бепул бўлиб, унинг хавфсизлигини таъминлашга истеъмолчининг ўзи масъул ҳисобланади.\nСуратни муаллиф олган.


"ЎЗ БОЛАНГНИ ЎЗИНГ АСРА!" ЭЪТИБОРСИЗЛИК ҚИММАТГА ТУШАДИ » Зарафшон Газетаси\nБугунги кунда юртимизда келажагимиз бўлмиш ёш авлодни етук шахс бўлиб етишиши учун давлатимиз томонидан кўплаб имкониятлар, барча шароитлар яратилган. Уларнинг тақдири, келажаги ҳақида ҳар биримиз қайғуришимиз доимо долзарб вазифалардан бири бўлиб келган.\nВилоятимизда вояга етмаганлар ўртасида жиноятчилик ва ҳуқуқбузарликларнинг олдини олиш борасида тушунтириш-тарғибот ва назорат тадбирлари мунтазам ўтказилаётган бўлса-да, жорий йилда вояга етмаганлар томонидан 78 та жиноят содир этилган.\nТаҳлил қиладиган бўлсак, ўтган йилнинг шу даврига нисбатан оғир тан жароҳати етказиш, талончилик каби жиноятлар камайган, аммо қасддан одам ўлдириш, номусга тегиш, босқинчилик, ўғрилик жиноятлари сони ошган. Шунингдек, 101 нафар вояга етмаганлар жиноят содир этишда иштирок этган. Уларнинг 7 нафарини қизлар ташкил қилади. 69 нафари ўрта махсус, касб-ҳунар таълими муассасалари, 32 нафари мактаб ўқувчиларидир.\nМаълумотларга кўра, айни вақтда вилоят бўйича 488 нафар вояга етмаганлар ички ишлар идораларида ҳисобда туради. Уларнинг 138 нафарини қизлар ташкил этади. 314 нафар ота-она болаларни таъминлаш, тарбиялаш ва уларга таълим бериш бўйича ўз мажбуриятларини бажаришдан бўйин товлаётганлиги ёки лозим даражада бажармаганлиги сабабли ҳисобга олинган. Вояга етмаганларнинг 19 нафари махсус коллежларга, 9 нафари махсус мактаб-интернатларга жойлаштирилган.\nВилоят бўйича 1410 нафар мактаб ёшидаги, 1628 нафар мактаб ўқувчилари, 445 нафар ўрта махсус, касб-ҳунар таълими муассасаларидаги вояга етмаганлар чет давлатларга чиқиб кетган. Уларнинг 3382 нафари ўз ота-оналари, 95 нафари яқин қариндошлари, 6 нафари бошқа шахслар билан хорижга кетган.\nЮқорида қайд этилган рақамлар бу борада ҳали амалга оширилиши зарур бўлган ишлар кўплигини кўрсатмоқда. Ачинарлиси, содир этилаётган жиноятларнинг энг кўп фоизи вояга етмаганлар ўз ота-оналари қарамоғида бўлган вақтларга тўғри келган. Бу эса ота-оналардан фарзандларига янада эътиборли бўлишни, "Ўз болангни ўзинг асра!" деган ақидага қатьий амал қилишни талаб этади.\nБу борада бир қатор ишларни амалга ошириш лозим. Аввало, туман (шаҳар)лардаги мусиқа, спорт мактаблари ҳамда "Баркамол авлод" болалар ижодиёти марказларига профилактик ҳисобда турувчи вояга етмаганларни жалб қилиш юзасидан амалий чоралар кўриш керак. Шунингдек, профилактик ҳисобда турувчи вояга етмаганларга ҳар бир маҳалладан бир нафардан нуронийларни ва таълим муассасаларидаги бошланғич ташкилот етакчиларини бириктириш мақсадга мувофиқ. Бу борада маҳалла фуқаролар йиғинлари ёшлар масалалари бўйича ўринбосарларининг шахсий масъулиятини ошириш лозим.\nҲафтанинг пайшанба кунлари бўлиб ўтаётган ҳуқуқбузарлик ва жиноятчиликлар профилактикаси кунларида ҳисобда турувчи вояга етмаганлар билан суҳбатлар натижаси бўйича Ўзбекистон ёшлар иттифоқининг устав ҳамда дастуридан келиб чиққан ҳолда "Тарбия, спорт-соғломлаштириш оромгоҳи"га жалб қилмасдан профилактик ҳисобдан чиқаришга тавсия бериш ва уларни ижтимоий қўллаб-қувватлаш, иттифоқ томонидан ўтказиладиган маданий тадбирларга жалб қилиш зарур.\nБундан ташқари, профилактик ҳисобда турувчи вояга етмаганларнинг жиноятларни содир этиш сабабларини таҳлил қилиш, келгусида қайта ва такроран жиноят кўчасига кириб қолишларининг олдини олиш мақсадида назоратдаги ёшлар ва уларнинг ота-оналари иштирокида маҳаллама-маҳалла, уйма-уй суҳбатлар ташкил этиш керак.\nПрофилактик ҳисобда турувчи вояга етмаганларга масъулиятли вазифаларни (спорт мусобақаларида ҳакамлик қилиш, оммавий тадбирларни ташкил қилишга масъул, маҳалла посбони билан таълимдан бўш вақтида ўз ҳудудида назоратчи) юклаш, таълим муассасасидаги иттифоқ бурчаги ҳамда аълочилар доскасига фотосуратларини илиш мақсадга мувофиқдир.\nБу чора-тадбирлар профилактик ҳисобда турувчи вояга етмаганларнинг ўзларига бўлган ишончини мустаҳкамлашда, уларнинг соғлом турмуш тарзига қайтишида муҳим аҳамият касб этади.\nиттифоқи вилоят кенгаши бош мутахассиси.\nВояга етмаганлар тақдири давлат эътиборида\nНазоратсизлик жиноятга йўл очади


Дональд Трамп Америка қонунларини ўзгартирмоқчи » Ўзбекистон янгиликлари – Zamin.uz\nАҚШ конгрессининг собиқ спикери Ньют Гингрич АҚШнинг сайланган президенти Дональд Трамп Қўшма Штатларнинг амалдаги раҳбари Барак Обама томонидан имзоланган қонунларнинг деярли 70 фоизини бекор қилиши ҳақида хабар қилди. Бу ҳақда собиқ спикер 25 декабрь куни “Fox” телеканалига берган интервьюси чоғида маълум қилди.\n“Барак Обаманинг 60-70 фоизга яқин қарорлари Дональд Трамп томонидан бутунлай йўқ қилинади”, дейди Гингрич.\nШунингдек, Ньют Гингрич Трамп Демократлар партияси вакиллари билан алоқа ўрнатиши ҳам мумкинлигини қўшимча қилди. Бу эса республикачилар партиясининг ҳайратига сабаб бўлиши табиий. Аммо бу ҳаракатлар орқали Дональд Трамп Оқ уй ва Сенатда ўз тарафдорлари сонини кўпайтириши мумкин.\nНьют Гингрич ўз чиқиши давомида Берлинда ва дунёнинг бошқа мамлакатларида рўй берган теракт яна бир бор ИШИДга қарши самарали кураш стратегиясини тузишни тақозо этаётгани ҳақида тўхталиб ўтди.\nМаълумот ўрнида, Дональд Трамп 2017 йилнинг 20 январидан расман АҚШ президенти сифатида иш бошлайди.\nТеглар: мамлакатларида мумкинлигини қилиши спикер президенти Қўшма\nДональд Трамп ҳарбий харажатлар сезиларли миқдорда оширилишини маълум қилди\n14:02 / 26-02-2017